BACHPAN SE PACHPAN TAK (1)

# JB MAI PAIDA HUA TO MUGHE BHI KHABAR NHI THI KI KUCH AISI HOTI HAI DUNIYA, AUR KUCH AISA HOTA HAI APNA PARIVAR AUR USKA APNAPANBACHPAN SE MAI GAON KA HI NIVASI RAHA .

# GAON K LOGON KA AUR MERA UNKE SAATH EK AJEEB SA RISHTA HAI.KOI MERI DADI, KOI MATA,KOI MERI BAHAN, AUR KAI ANYA RISHTEDAR THE.

# JINKA MERE SE SIDHE SAMPARK TO NHI THA PR PHIR BHI UNSE ACHHA LAGAV THA. HMARE YAHA UNKO (PITIYAUT) KAHTE HAI . BACHPAN SE MAI APNE GAON KI CHEEJO AUR UNKE BHAV SE BAHUT PARCHIT THA . BACHPAN ME KEVAL GAON KA SARKARI SCHOOL (KANYA PATHSALA) AUR APNA GHAR US SAMAY KABHI AISA NHI LGTA THA KI ITNE BADE HO JAAYENGE. GHAR ME US SAMAY

# MAI ,MERI MATA ,DADI ,DADA, CHACHA AUR MERA CHHOTA BHAI AMIT HMM SABHI EK SAATH U.P K CHOTE SE JILE K EK GAON ME RHA KRTE THE . KUCH 45 BIGAH KHETI KI JAMEEN AUR EK PHULBARI AUR GAON K BHEETAR EK GHAR JISME MERE BACHPAN KI PALTI AUR BADHTI CHHOTI MOTI KHUSIYON KA SANGAM HOTA THA.

# MUGHE KABHI YAH NHI PTA THA SAHR KYA HAI SAHAR JANNE K BAD MUGHE PTA CHALA KI SAHAR KI MAHTVA KYA HAI ? PR YAHA KA AUR MAJA THA. KYOKI GANDHI BHI KHTE THE (BHARAT KI AATMA GAON ME HI BSTI HAI . ISKA PRAYAS SAFALTAPOORVAK MAINE DEKHA HAI. GAON KA APNA EK ALAG HI ABHYAS HAI. AGAR MAI KAHU KI GAON HI PRAYAG HAI .TO ISME KOI SANDEH NAHI HAI. BACHPAN KA PRATYEK CHAN HMME APNE KILLOL KI YAAD DILATA HAI. JISE KOI BHI KABHI BHI BHULA NAHI SKTA HAI.

# BACHPAN KA AGAR KOI KISI SE TULNA KRTA HAI TO HMESHA USME BACHPAN HI JEETA HAI .

# AUR AGAR VO BACHPAN APKA APNE DADA AUR DADI K SAATH HO TO AUR BHI MAJEDAR HOTA HAI. AUR UNHI LAMHO ME SE THA MERA BHI BACHPAN JO KI MANUHAR AUR LAAD SE BHARA HOTA THA . MUGHE DADA AUR DADI SE BAHUT PYAAR MILA . AUR AGAR MAI UNKO APNI JINDGI KA SARVADHAR MANU TO YE SBSE BADA SATYA HAI KI MERE SHAREER ME JAAN PHUKNE WALE VO HI DO LOG HAI JINKE DWARA MERA JEEWAN SAMBHAV HAI .

# BACHPAN ME MAI JITNA KHEL KOOD ME AGRASAR THA, UTNA HI BIMARI NE BHI GHERA HUA THA .

# JO KI MERE LIYE EK BADI MUSEEBAT SE BHI JYAADA BHARI THI.

# SAYAD ISILIYE MAI AAJ BHI JYADA BIMAR HI RAHTA HOO, JAB SE MAI DHARTI PR AAYA TAB SE LEKAR AAJ TAK MAI AUR MERI VIBHIN PRAKAR KI BIMARIYA MUGHE MILTI RHTI HAI.

# MUGHE TO UNME BHI SUKH MIL JAATA HAI .

# PR MAI JAB TAK APNE DADA AUR DAI K SAATH THA. MUGHE KABHI KISI BAAT KA GAM NAHI THA .VO MUGHSE HAR BAAT PR YAH KAHTE THE, MAI HOO NA.

# UNKA YAH BOLNA MERE JEEWAN ME NAV CHETANA KA NIRMAN KRTA THA.

# AGAR MUGHE KABHI UNKE SATH DUBARA YAH MANMOHAK BACHPAN JEENE KA MAUKA MILTA HAI TO MAI JAROOR CHAHUNGA .

# MAINE BCHPAN KO MAUSAM K ANUSAR JIYA HAI GARMI ME ALAG AUR THANDI K ALAG ,BARSAAT K ALAG TO MAI ABHI YAH KH SKTA HOO KI MAI AAJ JO BHI HOO JAISA BHI HOO .MAI APNE KL KI VAJAH SE HOO .

# ISLIYE KABHI KISI SE USKA BACHPAN NA CHHENE. KYOKI VYAKTI KA BACHPAN HI USKA PACHPAN SUDHAR SKTA HAI.

# 2 JANGLI GOH

# EK BAAR KI BAAT HAI. JAB MAI CHHATI KAKSHA ME PADHTA THA. MAI SUBAH APNE GAON K GHAR SE NIKAL KR VAHA SE DOOR K VIDYALAY ME PADHNE JAYA KRTA THA. US VIDYALYA KA NAAM ST. JOSEPH CONVENT PUBLIC SCHOOL THA. MAI SUBAH 7 BAJE VIDYALYA PADHNE JAATA THA AUR SHAAM KO VAPAS MAI 7 BAJE K KAREEB HI AATA THA . MERI DADI JI MUGHE GHAR SE KUCH DOOR RICKSHAW AATA THA. WAH PRAYAH LANE AUR LE JAANE K LIYE AATI JAATI RHTI THI. SCHOOL K MASTER HMESHA SABHI KO ANUSHASHAN HI SIKHATE THE JISKA ASAR KAHI NA KAHI ABHI DEKHA JAA SKTA HAI. SCHOOL K PRADHANADHYAPAK SHRI SHAILENDRA SINGH AUR PUSHPENDRA MISHRA JI DONO KA VIDYALYA KO GATI PRADAN KRNE ME KAFI SAHYOG HOTA THA. HMME BAHUT PADHAYA KRTE THE .AUR SATH ME APNE GANGARAM RKHTE THE . JO KI UNKE DANDE KA NAAM THA. US SAMAY MUGHE YE SAMAGH AA GYA THA KI HMM BACHHE VO BHOOT HAI JO LAATO SE NAHI BAATO SE MANTE THE. PARANTU UNKI VAJAH SE HMARA JEEWAN AAJ SURAKSHIT AUR GATIWAN BHI HAI.

# VAHA SE GHAR AANE K BAAD GHAR PR KHANA KHA KR PHIR LALTEN K UJALE ME PADHAI SHURU KRTE THE. RAAT KO GAON K MASTER, JO HMME TUTION PADHAYA KRTE THE .

# EK DIN KI BAAT HAI BARISH KE DIN THE. JHHAMA JHAM BAARISH HO RHI THI. AUR SHIV BHAKT KAWAR K LIYE JAA RHE THE . US DIN MAI JABARDASTI CHHUTI KR GHAR PR SAAP KI TARAH KUNDLI MAR KR BAITHA HUA THA KYOKI US DIN MERE DADA JI KO KAWAR K LIYE CHAUDAH DIN KI PARIKRAMA K LIYE BAHAR JANA THA .

# DADA JI APNI MITRA MANDLI K SAATH CHLE GYE JAL BHARNE K LIYE. AB USKE KUCH DIN BAAD CHACHA JI BHI CHALE GYE, AB GHAR PR BACHE MERI MAA AUR MERI DADI JI AUR GHAR K BAHAR EK GAY AUR USKA BACHHA JO KI ABHI CHHOTA THA . MUMMY GAY KA DOODH NIKALTI THI AUR MAI DEKHTA THA . DADI JI BAHAR SE SAMAN LAYA KRTI THI.

# EK DIN MAI GHAR K BAHAR BARAMDE ME BAITHA HUA THA . AUR DADI AUR MUMMY JI DONO GHAR KI CHAUKHAT PR BAITHI HUI THI . TABHI MUJHE APNI OJHAL AANKHO SE KUCH DHUNDHLA SA DIKHAYI DIYA.

# PAR KUCH DER K LIYE MAINE SOCHA KI KISI NE WAHA KUCH BHARI SAMAN RAKH DIYA HAI. PR JAB MAINE USKI PUCH DEKHI TB MUGHE AHSAAS HUA KI VAH KOI JEEV HAI. JO KI BAHUT BHAYANAK HAI. AUR VAH SACH ME EK BHAYANAK JEEV THA JO KI HMNE HI NAHI,BALKI SAYAD WAHA MAUJOOD SABHI NE PHLI BAAR DEKHA HOGA.

# KUCH CHHAN K LIYE TO MAI RUKA LEKIN ACHANAK USKI NEELI AANKHO NE MUJHKO CHAKHMA DE DIYA . MAI BHAYBHIT HO GYA .

# AUR JAISE HI MAINE GHAR KI OR KADAM BADHAYA UTNE ME WAH BHAYAWAH PRANI MERI TARAF UTARNE KA PRAYAS KRNE LAGA . JAB WAH CHALA TO USKE PAIR PHAVDE KI TARAH VISHAL AUR ANKHE BADE PATHAR JAISI AUR POOCH BHI KUCH KAM NAHI THI. USKE CHALNE PR JAMEEN SE DHOOL NIKAL RAHI THI . AUR WAH JANWAR BILKUL EK JANGLI GHADIYAL KI TARAH THA. USKO DEKH MAI CHILLAYA ,(DADI, MAMMI, CHAUKI PR AAO). SAMNE SE KOI AA RHA HAI. VO LOG BHAG K CHAOUKI PR CHALE GAYE . AUR JAB WAH MERE SAMNE SE NIKLA TAB MUGHPR EK JALTI HUI AAG JAISI HAWA AAYI. AUR GHAR KO CHEERTE HUE WAH GHAR K ANDAR KI TARAF BHAGA AUR JAKAR KAHI AATE KI CHAKKI WALE KAMRE K PEECHE CHIP GYA .

# AUR TEJ TEJ SE CHILLANE LAGA. HMARA PURA PARIVAR BAHUT DAR GAYA THA. AB HMARE PASS GAON K LOGO K ILAVA AUR KOI SAHARA NAHI THA.

# BEBAS AUR LACHAR HOKER HMM SAB BHAGWAN KO YAAD KR RHE THE . LEKIN INTAJAAR K ILAVA HMM KR BHI KYA SKTE THE .

# DADI NE HOUSLA KIYA AUR HMARE GAON K DADA AUR APNE BHAI KO BULA K LAYI . JO KI GAON ME HI RHAA KRTE THE.

# KUCH SAMAY BAAD WO PAHUCH JAATE HAI. AUR GAON KE AUR LOG BHI APNE SATH HATHIYAR LEKAR PAHUCHTE HAI . MAI BAGAL WALE GHAR KI CHAUKI PR THA.

# YAH SAB KARNAMA MAI WAHA SE BAITHE BAITHE DEKH RHA THA . DADI K BHAI JI . JO KI EK JADI BOOTI K MAHIR BHI THE . VO JANGLE KI TARAF JAKR EK PED SE PATTI LATE HAI. AUR USE EK LAGGE SE BANDH KR AUR ANDER JAKAR BEKHAUF HOKER VO EK ANAJ KI TANKI PR BAITH JATE HAI ACHANAK WAH US JANWR KO DEKH KR CHILLATE HAI SAB DOOR BHAG JAO ,YE GOH HAI, SAB DOOR HO JATE HAI. TABHI WAH APNI JUBAN NIKAL KAR K DADA PR DAUDTA HAI.

# PR DADA JI USPR ULTA WAR KRTE HAI .

# AUR WAH DAWAI PAATE HI BAHAR KI AUR BHAGTA HAI. BAHAR KHADE LOG BHI USPR BHALE AUR KAATE SE WAR KRNE LAGE . PARANTU USPR USKA KOI ASAR NAHI HUA AUR WAH PEECHE KI OR JANGLE K RAASTE BHAG JATA HAI . AUR SAB APNE APNE GHAR KI OR CHALE JATE HAI. LEKIN HMSE USKA CHEHRA KAFI DIN TAK NAHI BHULAYA JAA SAKA .

# 3 BANDARO KA GAON

# EK BAAR KI BAAT HAI. HMARE GAON ME BAHUT SE BANDAR AA GAYE . AKSAR HMARE GAON KI TARAF BANDARO KA JHUND AAYA KRTA THA . KYOKI HAMARA GAON TANIK AYODHYA K NIKAT HAI AUR ISLIYE PRAYAH WAHA AISA UTPAAT HOTA RHTA HAI. AUR HMM BHI USKA BHARPUR ANAND PRAPT KIYA KRTE THE.KABHI KABHI VE HAMARE KAPDE TO KABHI ANYA SAMAN UTHA LE JAATE THE .YE BANDAR AKSAR KRKE SAWAN AUR BARSA RITU ME AATE THE . AUR BER ,AAM ,NIMBU, AUR ANYA PHAL KHAYA KRTE THE AUR TODTE BHI THE. JISSE PEDO KO AUR ANYA BAGIYA KO BHI NUKSAAN HOTA THA.EK DIN KUCH AISA HUA KI GAON ME EK BANDAR AAYA HUA THA AUR MAI DOPHAR K SMAY SCHOOL SE WAPAS LAUT RAHA THA . ACHANAK MAINE APNE CHHAT K EK KONE ME MAINE BANDAR KO BAITHE DEKH MAI DAR GAYA. AUR MAI GHAR K ANDAR JAANE KI BAJAY GHAR K BAHAR GAYA AUR GAON K DOSTO KO BULAYA, AUR USSE WAHA SE BHAGANE KI KOSHIS KI. LEKIN WAH JAANE KI BAJAYE WAH NEECHE KO OR UTARTA HAI AUR PAANI PEENE LAG JATA HAI. NEECHE SE UPAR AATE WAQT GHAR KI MATKI ME RAKHI KUCH ROTI BHI SATH LEKAR BHAGNE KA PRAYASH KRTA HAI.AUR TABHI SAB DOST USKA PEECHA KRTE HUE USSE GAON K PEECHE WALE EQUILIPTUS K PED PR CHHOD AATE HAI. IS KATHA KI JO ROCHAK BAAT YAH HAI KI PASHU HO YA MANUSHYA HMESHA DAYA KA BHAV RAKHNA MAHATVPOORNA HOTA HAI. KAHTE HAI NA KI . DAYA BADAN KO CHAHIYE, AUR CHOTAN KO UTPAAT.

# 4 VYAKTI KA VYAKTITVA

# KISI BHI PARISHTITHI ME VYAKTI KO JYADATAR USKE VYAKTITVA SE PAHACHANA JATA HAI.GAON ME JYADATAR LOG EKTA KA PARICHAY DETE HAI. JISSE EK DUSRE K SAMPARK AUR GAHRE RISHTE KI SHODH BADE AARAM SE HO JATI HAI. SAHAR KI TULNA ME YAHA GAON ME JYADA KHULI HAWA AUR KHULE DIL K LOG MILTE HAI. HMARA GAON MUSALMANO K GAON SE YAHI KOI 2.5 KM KI DOORI PAR HAI. LEKIN AISA BILKUL NAHI PRATEET HOTA HAI . KI HMM UN SABHI SE KABHI DOOR BHI THE. YAH BHI VYAKTI K SACHHE SWAROOP KO DARSHTA HAI.GAON K LOG SAHAR K LOGO SE JYAADA SWASTH HOTE HAI. HALAKI AANE WALE SAMAY ME CHAUNAV HOTE RAHTE HAI . ISLIYE BHI LOG GAON ME KAAFI HAD TAK APNI MARYADA ME RAHTE HAI . TAKI WAH APNE AAP KO SAF SUTHRI CHHAVI ME BHI RAKH SAKE . SADA EK DUSRE K CHARAN SPARSH KARNA,ADAR KARNA,SAHAYATA KARNA,SAMAJ K LIYE EK JUT RAHNA, GAON SE HI SAMAJIK VYAKTITVA KA NIRMAN HOTA HAI. MAINE KAI BAR DEKHA HAI, KI GAON K VIDYARTHI YA SAMAJHDAR LOG PRAYAH ‘SHRI MAN’ KHKAR SAMBODHIT KRTE HAI. LEKIN GAON ME JATI,DHARM,AUR CHUA CHHUT KA SANKAT AAJ BHI BANA HUA HAI.JO KI PRAGITI ME EK BADA KARAN HAI. YAH BAAT SATYA HAI KI SAB EK DUSRE K SHAYAK HAI LEKIN SAB EK DUSRE KI JATI KO PARAKHTE HAI. NEECHI JATI KO APNE SE NEECHE MANNA AUR PARKHANA ABHI BHI LOGO ME BAHUT JYADA HAI. MUJHE LAGTA HAI. KI VE SHAKAHAR AUR MANSA AHAR ME HI BHINNTA KHOJTE HAI.BAKI AUR KOI KARAN NAHI HAI. LEKIN INKE BHED KO HATAKAR BHI KAFI HAD TAK HMM SAMAJ SE ISS VYADHI KO DOOR KAR SAKTE HAI.

# 5. BARSHAT K DIN

# AAP ANUMAN LAGAYE KI AAP GAON ME HAI AUR AAPNE BARSAAT NAHI DEKHI HAI TO PHIR MUJHELAGTA HAI KI AAP NE ABHI KUCH NAHI DEKHA HOGA . MAI BACHPAN ME BARSAAT KO DEKHKR UTNA KHUS NAHI HOTA THA . JITNA KI BADLO AUR UNKI KADKTI BIJLIO KO DEKHKAR KHUS HOTA THA . MAI BAHUT DARTA THA LEKIN MAN KO ACHHA LAGTA THA . BAARISH ME MERE GHAR K PEECHE KA GADHHA AUR GAON KI AUR BAHTA NAALA BHAR JATA THA, AUR TO AUR GHAR K BAHAR AUR BHEETER TAK PANI BHAR JAATA THA . KAI BAAR TO EK HAFTE TAK BAARISH NIKALTI HI NAHI THI. KABHI KABHI TO HMM LOG BHI BAHUT PARESHAN HO JATE THE. KI KAB NIKALEGI BARISH? LEKIN BARISH TO RISHTEDAR0 KI TARAH HOTI HAI .EK BAR AATI HAI TO JANE KA NAAM HI NAHI LETI HAI. MAI JAB BHI SCHOOL SE AATA TO KAI BAAR BARISH KI WAJAH SE HMME APNE KAPDE UPAR RAKHNE PADTE THE.TAKI RASTE K BAHTE NALE KO PAAR KIYA JAA SAKE. THA KAI BAAR TO HMM VEERAN ME HOTE THE TAB TEJ KI BARISH SHURU HO JATI THI . KAI BAR AISA LAGTA THA KI AB DUNIYA HI KHATM HO JAYEGI . BAARISH KI WAJAH SE AISI VYAKUKLTA HOTI THI. RATO RAT KAI ASANKHYA PED UKHAD JAATE THE AUR HAWA KI GATI TO PRAKASH KI GATI SE BHI TEJ HOTI THI. BARSAAT ME HMME DIN AUR RAT SAMAN HI DEKHNE KO MIL JATE THE.

# LEKIN JAB BAARISH BAND HO JATI THI . TAB KUCH EK DIN PURE GAON ME EK AJEEB SA SANNATA HOTA THA . JHAR- JHAR- JHAR KRKE BAHTA JAATA PAANI KUCH KAHTE HUE YAAD DILATA THA. HAMARE GAON K PUJYA GRAM DEVTA JO SABKE PRIYA HAI. HAMARE BRAMH BABA AUR UNKE HI NAJDEEK HAI EK TALAB JISKA NAAM HAI KUMHAR GADHI WAHA KUMHAR MATTI K BARTAN BANATE THE . AAJ WAH EK TALAB HAI AUR WAHA HI GAON KI BAARISH KA SARA PAANI EKATHHA HOTA HAI. JO KI EK JAL SHROT K ROOP ME AAGE CHALKR KAAM AATA HAI. GAON K EK BADE BHAG KI JAROORAT KO PURA KARTA HAI . ISS PRAKAR KI VARSHA JAL KA SANCHAYAN KRNA EK ACHHI AADAT BHI HOTI HAI.

# BARISH ME LAKADIYA GILI HO JATI THI JISSE HMM BAHUT KAM INDHAN PRAYOG ME LAA PATE THE .

# LEKIN BARISH K MAUSAM ME KUCH BHI TALA HUA PAKWAN KHANE KI BAAT AUR USKA SWAD HI ALAG HOTA HAI.

# HMM JYADATAR LITTI CHOKHA AUR BAIGAN KA BHARTA ,AAM KO BHUNKAR CHATNI AUR PAKAUDI KHATE THE. BARISH K BAAD MITTI KI SAUNDHI MAHAK KISI JANNAT SE KAM NAHI HOTI HAI.

# MUGHE AAJ BHI YAAD HAI JAB HMM LOG AANDHI AATE HI APNI BAGIYA KI OR BHAGTE THE . AUR HATHO ME DALIYA ,THALI ,PANNI,JHORIYA AUR BHI BAHUT KUCH LE JAATE THE. JISME HMM PED SE GIRNE WALE AAM, AMIYA,BEL,KALAUNDI,AUR MAHUA,EKATHHA KRTE THE.

# ITNA SAB HONE K BAAD EK CHEEJ TO PTA CHAL GYA THA KI BACHPAN K PASS KOI SHARM ,HAYA, NAHI HOTI HAI.

# INSAAN K PASS EK HI JINDAGI MAST HAI VO HAI USKA APNA BACHPAN

# BAAKI VO PURI JINDAGI KYA KARTA HAI USKO KHUD PATA NAHI HOTA HAI.

# BARISH HMME EK CHEEJ TO SIKHATI HAI

# NIRANTARATA JO KI EK MANAV K LIYE UTNA HI JAR00RI HAI JITNA KI SHAREER K LIYE OXYGEN.

# 6 THITHURAN

# AKSAR, MAI AUR MERI THANDI KA EK ACHHA TALMEL TO NAHI HOTA THA. LEKIN GAON ME ISKO JEENA BHI EK TARAH SE KALA HOTI THI. THAND KA MAUSAM AUR GAON DONO HI EK DUSRE PR NIRBHAR HOTE HAI . LEKIN THAND KA GAON ME APNA ALAG HI BHAV HOTA HAIN . JO KI EK ADBHUT DRISHYA JAISA HOTA HAI. LEKIN IN SAB ME EK BAAT TO SAMAN THI . VO THA MERA APNA ROUTIN JO KI ROJ KI TARAH VIDYALAYA SE AANA AUR PHIR TUTION PADHNA . SUBAH 7 BAJE UTHKAR AUR PHIR RAAT ME 10 AUR 11 K BEECH VISHRAM KI TARAF AGRSAR HONA HOTA THA . YAH GAON K PRATYEK VIDYARTHI K KRIYAKALAPO KO DARSHATA HAI ISKE MUKABLE SAHAR ME AALAS BAHUT HAI. SHAYAD YAHI LOGO KI BIMARIYO KI SABSE BADI WAJAH HAI. GAON K LOG SUBAH 4 BJE UTHKR AUR LOTE ME PANI LEKAR GAON K KHETO KI TARAF JAATE HAI. SHAUCH SE NIRVRITYA HONE K LIYE. GAON K LOGO KA MANNA HAI KI KHETO ME SHAUCH KRNE SE DO PHAYDE HAI. PHLA WAH MAL WAHA PR SAD KR KHAAD BAN JAATA HAI. AUR YA TO USE CHHOTE KEET KHA JAATE HAI. AUR VO BATATE HAI KI JAB HMM EK JAGAH PR KHULE ME SAUCH KRTE HAI TO WAHA BIMMARI KI SAMBHAVANA JYADA HOTI HAI. PARANTU MERA MANNA HAI KI KHULE ME SAUCH KRNA GALAT HAI. LEKIN GAON WALO KA APNA YAHI MANTRA HAI . HALANKI AB KAI GAON ME SAUCHALYA BAN GAYE HAI . PR KAI JAGAH SAUCH KA PAISA SHADI BARATO ME BHI LOG PRAYOG KRTE HAI . AUR PHIR SARKAR KO KOSHTE HAI.

# THANDI AANE SE KAREEB 2 MAHEENE PAHLE HI LOG APNE PASS JALAWAN EKATHHA KR LETE HAI .

# KHAANE KA STOCK , DHAAN KI PARALI JO KI PASHU KO RAAT ME SONE AUR JUGALI KRNE K KAAM ME AATI HAI. GAON K NIYAM MAUSAM K HISSAB SE BANTE HAI . KUCH DIN PAHLE SE HI LOG RAJAI , GADDE , AUR BHI KAI ANYA CHEEJE JO KI LOGO KO GARMI DETI HAI. INKO IKATHHA KIYA JATA HAI. TAKI AANE WALE KATHIN WAQT KO NIRVAH KIYA JAA SAKE . GAON ME THAND K MAUSAM ME SUBAH TO ITNI OSH GIR JAATI HAI KI USKO BAND HONE ME DOPHAR KA INTAJAR KRNA PADTA THA. MUGHE KUCH DINO SE AISA LAGTA THA KI DIN KITNA BADA AUR ALAS BHARA HOTA HAI.RATE ME MAI AUR MERE DADA, DADI HMM SAB DHAN KI PUAAL GHAR K BARAMADE ME BICHHAKAR LET JAATE THE . AUR APNE PASHUO KO BHI UNKE TABELE ME BANDH K PHIR SABHI LETA KRTE THE.

# AKSAR WAHA LOG RAAT ME DER SE SOTE THE. ISKE PEECHE KI KHAS WAJAH YA THI, KI GAON ME LOG DUAAR DARI ,YAANI KI EK DUSRE K YAHA CHAHAL KADAMI KRNE K LIYE AUR AAG SE HATH SEKNE JAATE THE. KYOKI LOG RAAT ME ALAAW JALAYA KRTE THE AUR DER TAK AAG SEKTE THE. AUR RAJNITI BATWATE THE . AUR USKE BAAD SAB APNE GHAR JAKAR SO JATE THE. THANDI ME HMARE DADA JI K BADE BHAI BADE KARAHE ME CHAYAVAN PRASH BANAYA KRTE THE JO KI EK DUM DESI HOTA THA . THAND ME HMARA BHOJAN MAKKE KI ROTI,SAAG,MAKKE KA CHAWAL, LITTI, BHUTA,BHUNA CHANA ,MAKKE KA LAWA, AUR BHAISH KA DOODH ,ITYADI HMM SUBAH UTHTE TO CHAAR BJE HI THE BS APNE KAMBAL SE NAHI NIKALTE THE . KAMBAL SE BAHAR AANE KA WAQT 7 BAJE HOTA THA. MAI TO ROJ KI TARAH SCHOOL, DADA JI PADHANE AUR CHCHAJI KHETO PR JAATE THE. SUBAH UTHTE HI HMM CHAI AUR ALAWW KI SABSE PAHLE VYAVSTHA KARTE THE . GAON KI EK CHEEJ ACHHI HAI KI AAPKO KISI KO DAWAT DENE KI JAROORAT NAHI HAI, BAS AAP SUBAH AAG JALA K GHAR K BAHAR BAITH JAO AUR LOG AATE RAHTE HAI AUR CHAI BANTI RAHTI HAI . KAI BAAR TO KHETO ME PAANI CHALANE K LIYE 4 BAJE HI UTHNA PADTA THA . AUR PHIR PURE DIN PAANI ME RHNA PADTA THA

# THANDI ME AANE WALE TYOHAR MERE LIYE MASTI K DIN HOTE THE, KYOKI THAND ME GARM PAKWAN KHANE KA MAJA HI KUCH AUR HAI. AUR HAMARE GAHR PR US DIN PAKAUDI ,HALUA,MITHAI, AUR BHI CHEEJE BANTI THI . THAND K DINO ME MUKHYA TYOHAR DEEPAWALI, BHAI DOOJ, KARWA CHAUTH,DITHWAN EKADASHI HOTI THI .

# GHAR ME THAND ME KOI NAYA MAHMAN AA JANE PR HMM BAHUT KHUS HUA KRTE THE . AUR USS DIN HMM UNHI K PASS DHAN KI PUAL ME HI SOTE THE. AUR DER RAAT TAK BAATE KIYA KARTE THE. AISA DIVYA SUKH SAHAR ME KAHA JO KI GAON ME DEKHNE KO MILTA HAI. GHAR K LOG HMME THAND SE BACHANE K LIYE ITNA KAPDA PAHNATE THE. MANO AISA PRATEET HOTA THA KI SARI THAND HMME HI LAGNE WALI HAI . BADA HI MAJA ATA HAI. YE SAB ROMANCHAK KAHANI LOGO KO PADHNE KO MILTI HAI. LEKIN MAINE ISS JEEWAN KO JIYA HAI.

# 7 KHETO ME HAM

# GAON ME PAHLE K SAMAY ME BADE BADE JAMEEDAR HUA KARTE THE. JINKE PAS ASNKHYA JAMEENE HUA KARTI THI . LEKIN UN DINO VIGYAN NE ITNI TARAKKI NAHI KI THI. ISLIYE UN SAB JAMEENO KO JAMEEDARO NE APNE SE NEECHE TABKE K LOGO KO KHETI KARNE AUR PASHU PALAN KARNE K LIYE DE DIYA . DHEERE DHEERE ISSI KRAM ME VIKAS HUA AUR SABHYATA AAGE BADHI. LOGO NE APNI JAMEENO PAR KHETI KARNA SHURU KAR DIYA . JAMEENDARI KI PRATHA PAR ANKUSH LAG GAYA . PURANE JAMANE ME VYAKTI K PASS ITNA DHAN NAHI HOTA THA. ISLIYE WAH SADAIV DUSRO PAR ASHRIT RAHTA THA. LEKIN SAMAY K BAD INME AUR BHI ANYA PADHTIYO ME BHI PARIVARTAN AAYA. KRISHI ME EK BADE BADLAV KI ABHI BHI AVASHYAKTA HAI.PURANE SAMAY K LOG AJEEVIKA K LIYE KRISHI KARTE THE. PARANTU AAJ KRISHI KO VYAPAR K LIYE BHI PRAYOG KIYA JATA HAI.ISKO SARALIKRIT KARNE K LIYE VIGYAAN NE KAI ADBHUT AVISHKAR KIYE. JINKE DWARA KHETI KI VIDHI KO SARAL BANAYA JAA SAKE. KHET ME KAAM KARNA BHI EK BAHUT BADA KAUSHAL HAI. KYOKI KOI BHI VYAKTI BINA KAUSHAL K KOI BHI KAAM NAHI KAR SAKTA HAI. KHETI AUR RANBHOOMI DONO HI SAMAN ROOP SE SANGHARSH K KARYA HAI. JAISE EK VEER APNE PRAN ARPAN KARTA HAI KISI BHI YUDH K PARINAAM KO BADLNE ME USSI PRAKAR SE EK BANJAR BHOOMI KO HARIT BHOOMI ME PARIVARTIT KARNE KA KARYA BHI KISAAN HI KARTA HAI. KHET,KHARIHAN,AUR PHASAL SE ANAJ KI UPAJ KA SHREY GAON K LOGO KO JATA HAI. BHARAT KO KRISHI PRADHAN DESH KAHA JATA HAI. DUNIYA K KHADYA KA EK BADA HISSA PRATYEK VARSH BHARAT K DWARA UTPADAN KIYA JATA HAI . TO ITNE SE HI HISAB LAGAY JAA SAKTA HAI . KI BHARAT DUNIYA K LIYE KITNA MAHTVAPOORNA STHAN RAKHTA HAI . PURANE JAMANE ME LOGO K PAS SANSADHAN NAHI HOTE THE . ISLIYE PARAMPARIK TAREEKO SE HI KHETO K KAAM SAMBHAV THE. LOG JYADATAR KHETI HAL,PHAWDA,KHURPI, JOTHA JABA, SARAWAN,DOFAAR,TEENFAR, DARATI,KUDAL,RAHAT SE KAAM KIYA KARTE THE. HAL CHALANE K LIYE BAIL HOTE THE. AUR SICHAI K LIYE NAHAR KI VYAVSHTHA HOTI THI. KAI BAAR KOOP KA BHI ISTEMAL KIYA JATA THA. KHAAD MUKHYA ROOP SE GOBAR AUR SADE HUE KHADYA PADARTHO KI BANI HOTI THI. JISKO KHETI K URVARAK KSHMTA KO BADHANE ME MADAD MILTI THI. DHEERE DHEERE YUG BEETNE K SATH HI ADHUNIKI KARAN KA BHI JANM HUA . ADHUNIK AUJAR AUR MACHIN NE PURI KRISHI KO PALAT DIYA. ASAMBHAV KO BHI SAMBHAV BANANE WALI MACHINO KA UDAY HONE LAGA. PAHLE LOG PHASAL K AANE KA INTAJAAR KARTE THE. LEKIN AB LOG SAMAY SE PAHLE HI PHASAL KO CHEMICAL K DWARA HI UGA LETE HAI. AUR ISS ADHUNIK SHABD NE PARAMPARAGAT SHABD KO KHATM KAR DIYA. PAHLE LOGO ME KSHMTA HOTI THI. AUR AB MACHINO ME KSHMTA HOTI HAI. IN MACHINO NE HI INSANO KO BERIJGAR BANA DIYA. JARA VICHAR KRNE PAR PATA CHALTA HAI KI AGAR KOI APNA KAAM KISI AUR KO DE DEGA TO SWAYAM KYA KAREGA . AISE HI VYAKTI NE APNA KAAM KISI AUR KO DE DIYA. AUR KHUD BEROJGAR HO GAYA. SICHAI SUVIDHA BHI KAFI UNNAT HUA KARTI THI. BAHUT KAM NUKSAAN ME ACHHE SICHAI K SADHAN UPLABDH HO JATE THE. KHET KI ROPAI,JUTAI,NIRAI,KATAI,AUR ANAJ SANGRAH TAK SARE KAM BINA PAISE K HI HO JATE THE. LEKIN AAJ VYAKTI NE KRISI KO PICHDE VARG KA SADHAN MAN LIYA HAI. AAJ KA YUVA KRISI KSHETRA ME JAANA HI NAHI CHAHTA. PARISHTHITIYA AB UTNI SAFAL NAHI HAI. JITNI PAHLE K JAMANE ME HUA KARTI THI. PAHLE K LOG 1 BIGHA JAMEEN KO ADHE GHANTE ME KUDAL SE CHALA DIYA KARTE THE. AAJ WAHI VYAKTI USI KAAM KO KARNE ME UTNA SAKSHM NAHI HAI. SHURWAT ME BEEJ K ROPAN KI TAIYARI BHI GHAR SE HOTI THI. KRISHI EK DARPAN KI TARAH HAI.JO KI AAPKO SACHHAI SE RUBARO KARATA HAI. MAINE BHI APNE KHETO ME KAI PHASALE UGAYE HAI. JAISE JWAR,BAJRA,MAKKA,GEHU,DHAN,ARHAR,MASOOR,URAD,MATAR,AUR KAI SABJIYA,PHAL,FOOL AUR BHI BAHUT KUCH UGAYE HAI. MAINE GAON ME RAHKAR VYAVSAYI KRISHI KA BHI GYAAN LIYA HAI. MAI SAMAY K USS MOD PAR THA JAB KRISHI PARAMPARIK SE ADHUNIK HO RAHI THI. JAISE KOI STREE SAMANYA SE DULHAN ME PARIVARTIT HO JAYE. KISAN KA PRARAMBH SE ANT TAK KA SAFAR MATTI ME HI HOTA HAI. AUR UNME SE HI WAH SONE,CHANDI JAISE PHASLO KA NIRMAAN KARTA HAI . ISME MAINE BAHUT SI KADIYA CHHODI BHI HAI . JINKO SHABDO ME BATANA BAHUT MUSHKIL HAI. MAINE ISKO BHI APNE JINDAGI KA EK SUNDER ANUBHAV MAANA HAI. JO KI AVISMARNIYA HAI. ADHUNIK YUG K CHALTE AANE WALI DUNIYA INHE MUSUEUM ME HI DEKHEGI AUR KAHEGI KI DUNIYA AISI HUA KARTI THI.

# 8 CHUNAV KI TAIYAARI

# GRAM PRADHAN,B.D.C KA CHUNAV AUR SARPANCH KA CHUNAV.YE TEEN MUKHYTAH CHUNAV GAON KO CHALANE K LIYE KIYE JAATE HAI . JO KI HAR 5 SAAL ME HOTE RAHTE HAI. AUR ISME GAON WALE BADH CHADHKE BHAG LETE HAI.JO KI EK ROMANCH KA VISHAY HOTA HAI . ISKO GAON K LOG BILKUL HI SAHARI ANDAAJ ME AUR TYOHAR KI TARAH HI MANATE HAI . JAISE KOI WORLD CUP KI KHUSI MANA RAHA HO. PAHLE ISKA ITNA CRAJE NAHI THA. LEKIN WAQT NE QRWAT BADLA TO CHUNAV NE BHI AUR GAON NE BHI APNA KARWAT BADL LIYA . LOG ME JAGRUKTA AAYI AUR UNHONE ISME RUCHI LENI SHURU KAR DI . KUCH SAMAY PAHLE EK GAON SE EK VYAKTI KHADA HOTA THA, JO KI BAHUT SHAKTISHALI HOTA THA . AUR USIKO SARA VOT JATA THA KYOKI VIPAKSH ME KOI HOTA HI NAHI THA . TO VO APNA 10-12 SAL SHASHAN KRTE THE . LEKIN MERE HISAB SE 2010 K BAAD ME LOG JAGRUK HUE AUR VE APNA ADHIKAR JAAN GAYE. JO KI EK MAHTVAPOORNA KARYA THA. LOGO KO HAM NIYAM TO BATA SAKTE HAI. LEKIN AGR KOI AAP SE KAHE KI PALAN KARO, TO AAP KARENGE LEKIN USME AAP GAYAB SE DIKHENGE ISLIYE NIYAM KA PALAN HAMESHA APNE ANUBHAV KO DEKH KR KRNA CHAHIYE . CHUNAV JEETNA BAHUT HI AAM BAAT HAI .LEKIN USKE PEECHE EK GAON KI KYA RAJNEETI HAI YAH JANNA USSE BHI BADI DILCHASP KI BAAT HAI ? CHUNAV SE 4 MAHEENE PAHLE HI GAON K HAR KONE ME BAK BAK SHURU RAHTI HAI KI ABKI KAUN JEETAGA BABUA, KYA LAGTA HAI ? MUJHE AISA PRATEET HOTA HAI KI YE GAON K JEEWAN KA SBSE UTTAM KAL KHAND HOTA HAI. KHTE HAI ISHWAR SBKO MAUKA DETA HAI. AUR MRTE DAM TAK DETA HAI. AB YE GAON K LAUNDE LAPADE LOG SARA DIN BHAISH CHARATE HAI BCHPAN ME GILLIDANDA KHELTE HAI AUR PHIR KUCH NAHI KR PAATE HAI, USKE BAD INKA SBSE BADA ROJGAR KA MELA KHULTA HAI JO HAI PRADHAN KA CHUNAV . JAHA YE APNI KISMAT AAJMATE HAI . CHAR MAHEENE ME SE DO MAHEENE ME TO YE SBKE GHAR KA BARTAN DHONE TAK KO TAIYAAR HOTE HAI. LEKIN JAISE HI JEET GAYE, PHIR APP KAUN HMM KHAMKHA WALI BAAT KRTE HAI. AISA SAMAST BHARAT WARS KI RAJNEETI ME VIVAD KA VISHAY HAI. AKELE EK EK GAON SE KITNE LOG KHADE HO JATE HAI. HMME KHUD NAHI PATA HOTA HAI. AUR KHADE BHI VO LOG HOTE JINKA BHAROSHA NAHI KI KB UNKI LUTIYA DHULAK JAAY . YE SAB LOG SBKI SHADIYO ME JAATE HAI SEWA KRTE HAI AUR ANT TAK WAHA BANE RAHTE HAI . PHIR SAMAY K BEETNE K PASCHAT HI GAON K CHARO TARAF PARCHE BHI LAGAYE JATE HAI JO KI ALAG ALAG PRATYSI K CHUNAV K CHINHA HOTE HAI . KISI KI GADA , MALA, PHOOL,GHODA,BAKRI,CHANNI,KANNI, AUR BHI BAHUT KUCH HOTA HAI . YAHA SABSE BADI BAAT YAH HAI KI APKO KOI SHIKSHA KI AVASHYAKTA NAHI HAI . AGAR APKE PASS ALAG SE HAI TO THEEK HAI. NAHI TO NAHI CHAHIYE . YAH EK SAFAL AUR SARAL ROJGAAR HO SAKTA HAI . LOG RAAT RAAT JAGKR EK DUSRE K GHAR RAKHATE HAI. ISS SAMAY MERE GAON K HALAAT BAHUT KHUSMIJAJ HAI . JIS JAGAH BAITHO WAHI MANCH HOTA THA . AUR CHARCHA BHI SHURU HO JAATI THI . LEKIN LOKTANTRA KA KOI ACHHA UDAHARAN HAI TO VO HAI GAON. JAHA BINA KISI BHEDBHAV K NISPAKSH CHUNAV HOTA HAI. AKSAR MERE GHAR K SADASHYA DER SE CHUNAV ME JAYA KARTE THE AUR DUSRI WAJAH THI KI BHEED KAM HONE PR HI JAYA KARTE THE . JISKO JAISA MAUKA LGTA WAH WAISE MAT DAAL K AATA THA . POLLING BOOTH TO AISE BHARA HOTA THA . MANO PURA GAON UTH K YAHA AA GYA HO . AISA ISLIYE KYOKI WAH DIN KAFI KHASS AUR GAON MANORANJAN KA SADHAN BHI HOTA THA. LOG EK DUSRE SE HASI-THITHOLI KRTE THE .

# KAI BAAR ISS CHAKKAR ME KAI GAON K LOG PHASTE BHI HAI . EK DAUR HOTA THA JAB LOGO KO APNA ADHIKAR NAHI PATA HOTA THA. GULAM BANKAR RAHNA HMME BHANE LAGA THA. LEKIN BHARTIYA KAHA RUKNE WALE THE. HMNE WAHA SE YAHA TAK KA SAFAR TAY KIYA AUR LOGO KO CHUNVA AUR MATDAN SE APNA ADHIKAR PRAPT KARNA BHI SIKHA DIYA. LEKIN KAHI NA KAHI AAJ KA DAUR ISKA DURPAYOG KRKE SAMPOORN CHUNAV PRAKRIYA KO NEECHA DIKHANE ME LAGA HUA HAI. YAH EK GALAT BAAT HAI. JO KI PEEDHI DAR PEEDHI KO EK GALAT SEEKH DEGI. HMM CHUNTE HAI TO SARKAR BANTI HAI. ISKE MTLB HAM BAHUT BADE LOG HAI . HAM KEWAL AAM NAGRIK NAHI HAI . HAM EK JIMMEDAR NAGRIK BHI HAI. AUR YAH HAMARA PARAM KARTAVYA HAI KI HAM SAHI SARKAR BANAKAR DESH KO SAMARPIT KARE .

# 9 PRAKRITI ME VISHWAS

# KUCH LOG SAYAD ISS BAAT PAR TIPPANI BHI KARTE HAI KI GAON K LOG ANDHVISHWAS AUR BHOLEPAN SE BHARE PADE HAI. VASTAV ME JO KI EK NIRARTHAK BAAT HAI . JIS PR KOI VAAD VIVAD NAHI HAI. GAON K LOG KHASKAR MAHILAYE HI DEV AUR DEVIYO ME VISHWAS KARTI HAI . UNKO LAGTA HAI INKI POOJA KARNE SE HMM AUR PARIWAR SURAKSHIT RAH SKTA HAI . ISKE KAI UDAHARAN DEKHNE KO BHI MILTE HAI . DEVTA EK PRAKAR SE ISS SRISHTI K JANAK MANE JATE HAI . AUR LOG UNKI POOJA BHI YAHI SOCHKAR KRTE HAI . GAON ME PRATIDIN KOI NA KOI TYOHAR HOTA HAI . JO KI KISI DEVI YA DEV SE JUDA HOTA HAI . MUKHYATAH, YE LOG INKE PEECHE PRAKRITI KI POOJA KARTE HAI . MITTI KO JANANI MANKAR MAA KI UPADHI,PED KO DEV MANKAR ISHWAR KI UPADHI , JAL KO GANGA KI UPADHI, AGNI KO YAGYA KI UPADHI, BADALO KO PAWAN KI UPADHI, ISS PRAKAR VO PRAKRITI K SAATH JEENE KI BEHTAR KALA JAAN GYE HAI. SURYA KO JAL DEKAR AGNI KI UPASHNA, CHANDR SE SHETALTA KI UPASANA. PRATYEK ME APNO KI KHOJ KRNA GAON WALO SE BAHETER KOI NAHI JANTA HAI. MERI DADI JI K SAATH MAINE JITNE TYOHAR MANAYE HAI . SAB ME MAINE PRAKRITIK GUN DEKHE HAI . UNME BANA PRASAD BHI HMM PATTAL PAR HI KRTE THE . DEEPAWALI ME VIDUYT KA PRAYOG NA KRKE VE DEEP JALATE HAI . AUR APNE HATH SE BANAYI HUI DEEPO KO SABHI SADKO, CHAURAHO,KHAD AUR GOBAR K UPAR,KHETO ME ,PEDO PAR ,MACHINO PAR, ITYADI JAGAH PAR RAKHA JATA HAI . PUCHNE PR PATA CHALTA HAI KI INN SAB JAGAHO PR DEV AUR DEVI VAAS KARTE HAI . JO KI HMARI AJEEVIKA K VAHAK MANE JATE HAI . PHASAL BONE,KATNE SE PHLE HI USKA THODA ANSH ISHWAR KO SAMARPIT KIYA JATA HAI . MAI HMESHA APNE PARIWAR ME EK SADASHYA ALAG HI DEKHTA THA, JO THI PRAKRITI. INSAAN AUR PRAKRITI KA EK ANOKHA RISHTA HAI. JO KI VISHWA KA SABSE ATOOT RISHTA HAI. EK VYAKTI APNE JEEWAN KAL ME 80 SE 90 PRATISHAT CHEEJO KA PARAYOG PRAKRITI SE HI KARTA HAI . PHIR BHI SAHAR KA HONE K NAATE VO UNKE ATULYA YOGDAN KO NAHI SAMJH PATA HAI. AUR JISKA KHAMIYAJA INSANI KAUM KO LAMBE SAMAY TAK JHELNA PADTA HAI .

# MUJHE MERA GAON EK WAJAH SE AUR PYARA LAGTA HAI , AUR WAH HAI USKA PRAKRITI PREM .

# 10 CHALO GHAR CHALE

# JAB ADAMI PHLI BAR DHARTI PAR AAYE TO UNKE PASS RAHNE K LIYE KUCH NAHI THA . NA KOI ASTRA,AUR NA HI KOI VASTRA, NA GHAR AUR NA HI ACHHA VAR, INSANO K PASS SABSE BADA KOI MUKABLA THA TO VO THA SIR PR CHAT KAISE AAYE? INSAN K PASS DHEERE DHEERE VIKLAP AANE SHURU HO GAYE. EK DIN EK ADAM PED K NEECHE KHADA KUCH KAM KAR RAHA THA . ACHANAK MUSLADHAR BARISH KI WAJAH SE WAH US PED K NEECHE HI RAH GYA . BAAD ME USE AHSAS HUA KI VO BHEEGNE SE BACH GAYA. AUR ISS TARAH SE SIR K NEECHE CHHAT AA HI GAYI.PHIR UNHONE PHOOS K GHAR,KHAPRAIL,MITTI K GHAR,AUR AJJ KAL APNI SOCH SE BHI ALAG GHAR BANNE LAGE HAI.AUR SUNDAR DIKHNE LAGE HAI. SAMAY K SAATH UNME AUR VIKAS HOTE GAYE . JAB MAI CHHOTA THA . TAB MAINE KAI KACHE MAKAAN DEKHE HAI. HAALANKI MERA GHAR TO PAKKA HUA KRTA THA. JAB MAI DUSRO K GHAR JATA THA. TO DEKHTA THA . KI GAON K ADHIIKTAR GHAR AMOOMAN CHHAPAR K YA TO KHAPRAIL HOTE THE . LEKIN UNKI KHOOBSURTI ADBHUT HOTI THI . AUR KHAS BAAT YE KI UNME SUKOON MILTA HAI. ACHHE VICHAR AATE HAI. AUR ACHHI NEEND BHI AATI HAI, AUR EK MAJEDAR BAAT ,PHOOS K GHAR ME KOI BHI CHEEJ CHUPAO,VO DUBARA KISIKO MILTA HI NAHI THA . MUJHE TO BILKUL NAHI MILTA THA . GAON ME GHAR KI BANAWAT BHI ALAG HOTI HAI . UNME 4-6 BADE KAMRE AUR EK BARAMDA ,DUARA, CHOTA BAGEECHA , ITYADI . SAMNE DO SE TEEN PED AUR EK NAL BHI HOTA HAI . AAJ KAL TO GAON K LIYE KAI YOJANYE AA CHUKI HAI, NAHI TO PAHLE AISA NAHI THA . KALPANA KIJIYE KI EK VYAKTI MAHAL BANATA HAI AUR EK PANKSHI GHOSLA BANATA HAI , DONO ME ANTAR ITNA HAI. KI VYAKTI KO MAHAL ME RAHKR BHI SUKH NAHI HAI AUR VO PANKSHI US PHOOS K GHOSLE ME BHI MAHAL JAISE DIN VYATEET KRTA HAI . INSAAN LAKHO GHAR BANATA HAI . NAKSHE BANATA HAI LEKIN KHUD K GHAR ME VO SANTUSHTA NAHI RAH PATA HAI. JAB TAK HAM APNI KHUSI USS GHAR KO SAMARPIT NAHI KARENGE TAB TAK HAM DUKHI HAI . LEKIN JIS DIN HAM CHOTI SE CHOTI VASTU ME BHI KHUS RAHNE LAGE US DIN SE HI HAM VYAKTI SE PANCHI ME BADAL JAYENGE.

# 11 GAON K DESHI ILAAJ

# HMARE GAON ME APKO KAI AISI BIMARIYO K ILAJ MIL JAYENGE . JO KI KAHI SAMBHAV HI NAHI HOTE HAI . GAON KO PRAKRITI KI GOD ME BASANE KA YAHI SABSE BADA VARDAN MILTA HAI. KI AAP USKI GOD ME SWASTH AUR SURAKSHIT HAI. HAMARE JILE ME BAHUT SE BADE AUR BEEHAR JANGLE HAI. JINME EK SE EK AMULYA AUSADHIYO MIL JATI HAI. JO KI APNE AAP ME AVARNIYA HAI . VASUNDHARA KI EK EK KAN AUR RAJ ME AYURVED BASTA HAI . MAI JAB CHHOTA THA TO KAHI KATNE PR MITTI LAGA LETA THA , PHODA NIKALNE PAR NEEM KA LEP,PET KHARABI ME GULAR K PHAL AUR DOODH KA PRAYOG,AANKH ME SUJAN HONE PR NEEM KI PATTI CHHUNE SE HI KAAM HO JAATA HAI, SABUN K LIYE KUCH AMUK PATTIYO KO RAGADNE PR HI SABUN SE JAYADA JHAAG NIKAL AATA HAI , MADHU K KATNE PAR LOHE KA PRAYOG, PHODA HONE PR NEEM K TEL KA PRAYOG BHI KIYA JAATA HAI . YE EK ADBHUT AUR AISE KAI HAJAR AUSADHI HAI JO KI CHARCHA KA VISHAY HAI. JINKE LIYE SAHRO ME DOCTOR K YAHA LINE LAGTI HAI. USKA HAL GAON ME CHUTKI ME HOTA HAI. AISI AUSADHIYO KA SAUBHAGYA SABKO MILTA BHI NAHI HAI. EK BAAR MUJHKO RAAT ME BICHHU NE DANK MAARA THA AUR MAI AITH KAR ACHET HO GAYA. GHAR K LOG LEKAR DAUDE. AUR JAKAR EK VAIDYA K YAHA LITAYA AUR UNKO SARA VYAKHAYN BATAYA. ANTATAH UNHONE EK 4 PATTIYO KA RAS LAKR MERE KATE HUE JAGAH PAR DAL DIYA AUR MAI 10 MINUTE ME THEEK HO GAYA . JIS BIMARI KA ILAAJ DOCTOR MANA KARTA HAI. VO YE JADI BUTI KITNI AASANI SE KAR DETI HAI. ISLIYE PRAKRITI EK VARDAAN HAI . JO KI HAAMME ISHWAR SE PRAPT HUA HAI. USE SANJO KAR RAKHNE KEWAL GAON KI HI NAHI APITU HAM SABKI JIMMEDARI HAI.

# 12. GAON KI DAWAT ..

# GAON ME JAB KOI KARYAKRAM HOTA HAI . TO WAHA SARVAPRATHAM VYAKTI KO VYAKTI SE JODNE KA KARYA KIYA JATA HAI. AUR YAHI WAHA KI KHASIYAT HAI . GAON WALO ME MAINE VISHWAS KI PARAMPARA KA DARSHAN KIYA HAI. EKTA KA DARSHAN KIYA HAI. MAMTA KA DARSHAN KIYA HAI. MUJHE GAON KI BAT ACHHI LGTI HAI JO KI SAHR KO GAON SE ALAG KARTI HAI. AUR VO HAI GAON KI EKTA AUR UNKA APNAPAN. KITNA BADA DUSHMN KYUN NA HO WAQT PAR GAON K LOG HI KUTUMBI JAN BANKR APAS ME SUKH DUKH KA NIRVAH KARTE HAI . SAHAR ME AAP SAHI SE APNE PADOSI K YAHA BHI NAHI BAITH SKTE AUR GAON ME KAHI BHI KABHI BHI KISI K YAHA PAHUCHO TO APP KO THAHRNE KI VYASTHA AUR BHOJAN TO MIL HI JAYEGA. CHAHE WAH KISI BHI JATI DHARM AUR LING ADHARIT VYAKTI KYUN NA HO, HAMARE YAHA KAISA BHI KARYAKRAM HOTA HAI HMM AAJ BHI SABKO BULATE HAI JINKO HMM JANTE HAI , JO BINA BULAYE AATA HAI WAH BHI HMARA MAHMAN HO JATA HAI. YAH HI VASHUDHAIV KUTUMBAKAM KA EK UDAHARAN HAI. GAON K LOGO KO HONE WALE KISI MELE,KARYKRAM,NACH,BCR,AUR BHI KATHA,JAGRAN,ADI BAHUT SE ATRANGI KARYAKRAM K LIYE INTAJAAR RHTA HAI. ISKE PEECHE AISA NAHI HAI KI UNHONE KABHI DEKHA NAHI HAI. AISA ISLIYE KI UNKO WAHA 10 LOGO SE 10 TARAH KI BAATE MIL JATI HAI . APKO KISI KI SADI BARAT ME WAITER KI JAROORAT HI NAHI PADTI HAI , LOG APSME ME HI NIPTA LETE HAI. SUBAH KITNA BHI KAAM HO LEKIN SHAAM KO PACH MINUTE K LIYE UNKO GAON ME HO RAHE KISI BHI PROGRAM ME JANA HI HAI . AGR VO CHAAR KHATE HAI TO 6 KA KAAM BHI KR AATE HAI. YAH BHARAT KI KALAON KA ADRISHYA NAMOONA HAI. JEEWAN KA ASLI ANAND YAHI CHUPA LGTA HAI. EK BAR MERE YAHA RAMAYAN KA PATH THA . GAON K LOGO NE AAKAR JHAAKI SJAYI AUR AUR SWAYAM HI RAMAYN KA 24 GHNATE PAATH BHI KIYA . AGLE DIN BHANDARE ME BHI SHAMIL RAHE. SHADI ME BHI LOG, BACHHE SAB MILKAR BARAT ME JATE THE . EK GHAR SE TEEN TEEN LOG , KOI NAACH HAI ISLIYE JAA RAHA HAI, KOI BUS AAYI HAI ISLIYE,KOI AISE HI CHAL PADA, JISKE PAS TAN DHAKNE KI VYAVSYHA HAI VO BHI,JISKE PASS NAHI HAI VO BHI, YAH SAB JEEWAN KI SARLTA KO DARSHATA HAI. AAP KAPDO SE MAHANTA KABHI HASIL HI NAHI KAR SKTE HAI. APKE VICHAR AUR VAANI KI SAUMYATA HI APKI GAHNE HAI. LOGO K PAS CYCLE HAI , GAADI HAI , JO JAISA HAI US BHESH ME PAHUCHNE KA PRAYASH KARTA HAI. HINDU MUSLIM KARNE WALE APKO SAHAR ME ,SANSAD ME,NEWS BENCH PAR, DIKHENGE BAAKI AUR KAHI NAHI, MASJID ME KITNE KARYAKRAM HUE AAJ BHI WAHA K LOG HMARE YAHA AUR HMM UNKE YAHA JAATE HAI, KOI HAMARE BAAL KATTA HAI TO HAMM KISI K YAHA POOJA KARWATE HAI. YAH SAMARPAN HAI . KHUD SE PARIVARTIT VYAKTI HI PARIVARTN LAA SAKTA HAI. AUR SAMAAJ KA NIRMAN KAR SKATA HAI.

# 13 . GEHU KI KATAI

# JAB MAI CHHOTA THA . TO EK BAR MAI SCHOOL NA JAANE KI JID KAR BAITHA THA . GHAR K LOG PARESHAAN THE, KYOKI MAI KABHI BHI SCHOOL JANE SE MANA NAHI KARTA THA . LEKIN US DIN GEHU KI KATAI AUR DHUNAI HONI THI . BAS YAHI EK KARAN THA KI MAI SCHOOL NAHI JAA RHA THA . YAH BAAT KAHI NA KAHI SACH HAI KI AAP AUR HMM MACHINE YUG ME JEE RAHE HAI. MAI US DIN SCHOOL NAHI GAYA. AUR KHETO K LIYE READY HO GAYA. GEHU KI KATAI K LIYE KUCH AUJAR AUR KAI SARI SAN KI RASSI LEKAR DADA JI K SATH KHET KI OR CHAL PADA . KHET PAHUCH KAR HMM LOG THODI DER BAITH KAR BAAT KRNE LAGE. KI KISKA GEHU BEHTAR HAI. ITNA KAHTE HUE HMNE APNI DARATI LI AUR SHURU HIUE GEHU KATNE K LIYE MAI JAADA TO NAHI KAAT PATA THA . LEKIN ITNA KRTA THA TAKI DUSRO KA LAD PYAAR MILE . EK LAMBI PRAKRIYA HOTI HAI GEHU K BEEJ SE LEKAR GEHU KI KATAI AUR DANA GHAR TAK LANE ME. JISSE SAHAR K LOG ASANI SE DUKAAN SE LAKAR KHAATE HAI. PHLE GEHU K BEEJ DALNA KUCH SAMAY BAAD EK PANI DENE PAR KOPAL KA NIKALNA, CHAR MAHEENE K ANTARAL PR UNKA BADA HONA, PHIR UNKA SUNAHRAPAN AANA,PHIR UNKO KAATNA,BANDHNA,AUR THRESAR TAK PAHUCHANA PHIR KAM SE KAM LAGATAR 7 SE 8 GHANTE KI THRESING K BAAD UNME SE SARE DANE KO ALAG KRNA AUR UNKO TROLLY SE GHAR PAHUCHANA, EK LAMBA WAQT LAGTA HAI. MAI TO PURE DIN KALA HOTA THA. AUR PHIR SHAAM TAK THRESAR MACHINE AATI THI. DADA MUJHE DAT BHI LAGAYA KARTE THE . KI AB TAK TO TUM SCHOOL SE AA BHI JAATE . AUR MAI BHI THODA SHARMA K BAAT TAL DETA THA. KYOKI MUJHE TO MACHINE DEKHNI THI. KUCH DER ME MACHINE KI TEJ AWAJ KANO ME AATI HAI. AUR KAAM SHURU HOTA HAI . ITNA SAB KUCH HONE K BAAD BHI HMM LOG GAON ME KHETO ME DARETI ME NAHI AANE WALI GEHU KI BALI KO EKATHHA KRTE THE. JISKO BAAD ME BBECHTE THE. USSE GAON KI BHASHA ME (BINIYA) KAHTE HAI. KAI BAAR TO HMM LOMDI,AUR SHIYAR K BEECH DANO KO RAKHANE K LIYE RATE GUJARTE THE. JAB TAK TROLY NAHI AATI THI. LEKIN VO DIN HAMARA YADGAR DIN BAN JATA THA. Gaon K BACHHE LOT JAYA KARTE THE GEHU KI KATAI KO DEKHNE K LIYE .

# 14. BACHPANA

# BACHPAN ME BACHHO KI MITHI SHARARTE BAHUT HI MANBAHAVAN LGTI HAI . KINTU JAB VO BADDE HO JATE HAI. TB WAHI SHAITANI CHUBHNE LAGTI HAI . ISLIYE KYOKI HAR EK CHEEJ KI SAMAY SEEMA HOTI HAI. JAB WAH KAAM US SEEMA SE PARE JAAKAR HOTA HAI TAB WAH ISHWAR KO BHI CHUBHTA HAI. LOGO KI TO KOI BAAT HI NAHI HAI. YE BAAT HAR KOI MANTA HAI, KI BACHHE BADE SHARARTI HOTE HAI .AUR BACHPAN HOTA HI IN CHEEJO K LIYE HAI . MAI AGAR SACH BATAU TO MAINE BACHPAN JIYA HAI, MAGAR MAINE SUKH AUR VAIBHAV SAMPAN BACHPAN KABHI NAI DEKHA . GAON ME HMM PAIDA HUE,PADHE LIKHE,AUR BACHPAN K 5 SE 6 SAAL HMNE WAHI BITAYE . LEKIN HMM BAHUT SHASHAN ME RAHA KRTE THE. AISA NAHI THA KI NAND BABA K KRISHNA KI TARAH KOI BHI NATKHAT PAN KRNE PR HMME BAKSH DIYA JAATA THA . ULTA HMM US PAR PITE AUR DATE JAATE THE . USKA BHI APNA EK ALG ANUSHASHAN HOTA THA. SHAITAN SAB BACHHE HOTE HAI. HMM BHI THE . KABHI KISI KA PAISA TO KABHI KISI KA AAM TOD LETE THE . KABHI KISI K PAHIYE KI HAWA AUR KABHI KISI KO DANDA BI CHATKATE THE. BACHPAN KO AAJ KAL PHONE ,LAPTOP,MOBILE, AUR BHI KAI DUSRI ADHUNIK SABHYATA NE CHUPA LIYA HAI . JINHONE PARAMPARIK KHELO KO APNI MOBILE K PINJADE ME KAID KAR LIYA HAI. LOG ITNE BUSY HAI KI APNE BACHHE K SATH DO MINUTE KHELNA BHI UNKO NAGAWAR GUJARTA HAI. YAH KAISI VIDAMBANA HAI . BACHPAN SE HI USKE DIMAG ME DOCTOR AUR ENGINIER BHAR DETE HAI. AUR BAD ME KAHTE HAI KI BACHHA BIGAD GAYA. MAINE APNE BACHPAN KA JAADA PHAYDA TO NAHI UTHAAYA LEKIN DADA DADI K PAASS RAHKER HMESHA ACHHA ANUBHAV KIYA . MAI KABHI RADIO SUNKAR TO KABHI MITI K BARTAN KHRELKAR, BULB K UPAR MAA NE UNN SE SILAI KRKE BATAKH BANAYA AUR USSE BHI KHELTE THE. LAATHI KO DONO PAIRO K BEECH LAGAKR HMM RAIL GADI CHALATE THE . MAHMAAN K AANE PR HMARA BACHPAN AUR NIKHARTA THA. TYRE NACHATE THE. BANDAR BHAGATE THE. PATHAR MARKE AAM TODTE THE. MADHUMAKHI K CHHATO PAR GITTI BARSATE THE. KAICHI WALI CYCLE CHALTE THE. SHAAM KO MUMMY K PAS BAITHKR AATE KI GOLI BANATE THE. DADA KI KAHANI SUNTE THE . AUR DADI KA RAM LAKHAN SUNTE THE. SHAAM KO TUTION PADHKAR PHIR SO JAATE THE . AUR PHIR SUBAH VIDYALYA KO PHARAR HOTE THE. MUJHE LAGTA HAI KI JYADA PABANDIYA BHI NAHI THI. ACHHA BACHPAN GUJARA HMNE BHI. PHIR BHI AISA MAHSOOS HOTA HAI KI KUCH TO GAYAB THA US DAUR ME. MUJHE YAAD HAI KARTIK KA MELA JISME MAI KHILONE KI JID KAR BAITHA THA AUR UTNE PAISE NAHI THE PHIR BHI DADA NE PAISE DIYE. AUR VO PAISE MAINE MELE KI BHEED ME KAHI GIRA DIYE. LEKIN MUJHE AAJ BHI ASCHARYA HAI KI MAAR KHANE SE KAISE BACH GAYA. KYOKI US SAMAY ME UTNE PAISE GIRANA BADI BAAT THI. KABHI BHI BAJAR JAANA HOTA TO MAI BHI JAATA THA . HAMARE GAON K BAJAR ME MANDIR K PASS EK NAI ITA RAKHKAR BAITHTA THA. HMNE USSE KREEB 5 SAAL TAK BAAL KATWYA HAI. AJ K BACHHE BABY CUTTING KRWATE HAI. HMARE BALO KO TO GHAS KI TARAH CHEEL DIYA JAATA THA. DADA JI KABHI BHI BAJAR JATE TO HMARE LIYE KACHHA AAM AUR KISMI KI TOFFIYA LANA NAHI BHULTE THE. YADE BAHUT SARI HAI PR UNKO EK SATH SAHEJ PANA BAHUT MUSHKIL HAI. AAJ BHI YAD HAI. VO DIN JAB MAI AUR PADOS K BACHHE HMM LOG NAKLI CHEEJO KI DUKAAN SAJATE THE. AUR EIT PEESKAR CHURAN BECHTE THE . MITTI KO BANA KAR GUDDA GUDIYA KHELA KRTE THE. YAH SAB DEKHKAR DADI BAHUT KHUS HOTI THI. JO KI AB HMARE PAS HAI HI NAHI . INSAAN KI TEEN CHARAN ME SE BACHPAN SABSE UTTAM CHARAN HOTA HAI. NAHI TO JEEWAN BHAR KITNA HI BHALA,NAMI,RAEES, VYAKTI HO USKO SAMASYA JHELNE KA VARDAAN HOTA HI HAI. ISLIYE HAMARE BUJURGO KA MAT HAI KI JISKA BACHPAN SUDHAR GAYA PHIR USKA PACHPAN BHI SUDHAR GAYA. ISLIYE BACHPAN HAI TO PACHPAN HAI .

# 15. GAON KA SARKARI SCHOOL

# EK TARAF SAHAR K HIEGH CONDITION PRIVATE SCHOOLS AUR UNKI PADHAI AUR DUSRI TARAF THI GAON KI BASIC SE BHI NEECHE KI PADHAI . MUJHE KAI BAAR MAA-BAP ME ABHAV NAJAR AATA HAI TO KAI SE BHI JYADA BAAR SARKAR AUR PRASHASHAN ME BHI NAJAR AATA HAI. AUR JAB MAI BACHHO KO DEKHTA HOO TO INME AANE WALA KAL DIKHAYI DETA HAI . GAON KA SABSE BADA KOI ROG HAI TO BACHHO KI NANHI JINDAGI SE HOTA KHILWAD . SAHAR K BACHHE SUBAH UTHKAR LUNCH LEKAR NASHTA KRKE PHIR MAMMI DAD KRTE HUE SCHOOL JATE HAI. LEKIN GAON WAHI KA WAHI HAI. JO KI AAJ SE 50 SAAL PHLE THA. AGAR JEEWAN BERANG HAI , TO DEWARO PE RANG HONE SE KYA FAYDE ? WAHA BACHHO KO SCHOOL NAHI JAIL BHEJA JATA HAI. GAON K ADHIKTAR BACHHE TO SCHOOL HI NAHI JATE HAI. KAI TO YE NAHI JAANTE HAI KI LIKHA KYA JAYE AUR PADHA KYA JAYE . AAP GAON JAKAR WAHA K BACHHO KA ROUTIN DEKHENGE TO LAGAEGA KI SIKSHA EK ATEET ME CHALI GAYI HAI. MATLAB KI BADE BACHHE TO NIKALTE HAI AAGE DOOR PADHNE K LIYE PARANTU CHHOTE BACHHE KAHA JAYE UNKI KARM AUR JANM BHUMI YAHI HAI. VIDYALYO ME KUCH BHI SIKHAYA HI NAHI JAATA HAI . NA KALA,NA LEKH,NA KRIDA,NA MENTAL,NA PHYSICAL,NA COMPUTER, NA TAREEKE,JO JAISA HAI WAISA HAI, KUCH MAA BAAP SOCHTE HAI JAGTE HAI,TO APNE BACHHE KO WAHA SE ALAG KR PRIVATE ME DALTE HAI JAISE KI MAI THA . MAI 1 SHAL GAON K VIDYALYA ME GAYA HOO BAS . ISSE JYADA MAI NAHI GAYA. USKE BAAD PITA JI NE MEHNAT KI . AUR MUJHE PRIVATE ME DAL DIYA. SIKSHA KA ARTH YAH HAI KI VYAVSTHA ME BANDHA VYAKTI AUR USKA NIYAM AUR ANUSHASHAN BHI . WAH SAB PRAKAR SE PARIPOORNA HOTA HAI. SARKAR BAHUT GALAT KRTI HAI UNKE BHAVISHYA K SATH MAJAK KARKE SUBAH JO UNKA ROUTIN HOTA HAI VO HAI GOBAR UTHANA, PANI BHARNA,BHAISH KO NAHLANA,CHARA LANA AUR PHIR NAHAYA TO THEEK NAHI TO SCHOOL KO JANA . KAISI NINDANIYA VYAVSHTHA HAI YE ISKA MAI KYA BAKHAN KARU . BACHPAN UTTAM HAI LEKIN USSE BHI UTTAM HAI USKA VIDYALYA JAHA WAH APNI NEEV RAKHTA HAI. JAHA VO JAKAR JAHAN KO DEKHNA SEEKHTA HAI. MERA MAANNA YAH HAI KI NEEV TO BACHPAN KI GHAR SE HI PADTI HAI . MAA BAAP HI BACHHE KO SAHI DISHA ME MODTE HAI. ISLIYE NIVEDAN HAI KI GATI DHEEMI HO LEKIN SAHI DISHA ME HO TO SAFLATA APKE PEECHE PAD JAYEGI APKO KAHI BHI JANE KI JAROORAT NAHI HOGI .

# 16. VIVIDH SANSKAR

AAJ KA SAMAY BAHUT ADHUNIK SAMAY HAI . JO KI KISI BHI JEWAN SHAILI SE PARE HAI. SAB KUCH ADHUNIKTA PAR TIKA HAI. SOCHNE SE LEKAR SAUCHNE TAK ADHUNIKIKARAN KA ISTEMAL BAHUT JAROORI HAI . LEKIN KYA HMM YE SOCH PAYE KI HAMARI JO DAIVEEY AUR ADIVASHI PARAMPARA HAI ,JO 16 PRAKAR K SANSKAR HAI VO KAHA HAI YA UNPR KITNA GAHARA ASAR PADTA HOGA ? VIVIDH SANSKAR KI BAAT AGAR MAI KARU TO JEEWAN KI SAMPOORN KALAO KA SMMMISHRAN JO HAI WAH SANSKAR HAI. JO SANSKAR PRAKRITIK ROOP SE HAMARE PAAS AAJ MAUJOOD HAI WAH AADIWASHI KI DEN HAI JO KI HAMARE AUR APKE POORVAJ THE,PHIR CHHAHE WAH RAJASHTHAN,GUJRAT,AYODHYA,MATHURA,DWARIKA,KASHI YA ANYA STHAN HO . MAI AGAR AAJ JO BHI HOO , UDAY HOO YA AST HOO YAH SAB ADIVASHITVA PARAMPARAO KI HI DEN HAI. UNKA PRAKRITI K PRATI UDAR HONA ,UNKO SARNAKSHAN DENA,UNKO FOLLOW KRNA, PARAMPARIK ROOP SE PRATYEK KARYA KO SAMPAN KRNA HI UNKI PARIBHASHA THI. AAJ JO HMARE SOLAH SANSKAR HAI VO HAI: 1) GARBHADHAN,2)PUNSHVAN, 3) SEEMANTONYAAYAN,4) JAATKRAM, 5) NAAMKARAN, 6) NISHKRAMAN,7) ,ANNAPRASHAN,8) CHUDAKARM,9) KARNAVEDH,10)YAGYOPAVEET,11) VEDARAMBH,12) KESHANT,13) SAMAVARTAN,14)VIVAH,15) AVASHYADHAM,16) SHROTADHAM. YAH SAB EK PAVITRA HINDU SANSKAR MANE JAATE HAI. JISKA KAI AADI RISHI NE BHI VARNAN KIYA HAI. INKO VAIDIK YUG BAHUT HI PARSHNATA SE PATH KA ANUSHARAN KRTE HAI . HAMARE YAHA JAB BHI GHAR PAR KOI UTSAV HOTA HAI. TO KAI KARYO SE HOKAR GUJARNA PADTA HAI . GAU K GOBAR KA LEPAN,KAI PAVITRA STHANO KA JAL, BAAS KA PATAKA, JISKO SWAYAM BAJARANGI KI UPADHI DI GAYI HAI. AUR KALASH GOTH,NAIVEDYA CHADHANA, KUSH POOJAN, TULSI POOJAN, YGYA AAHOOTI, KADLIPHAL K PATRA , AUR BHI VIVIDH JO KI YE DARSHTE HAI KI SANSKAR ADIVASHITVA HAI YE HMME PRAKRITI SE HI MILE HAI JO KI HMAARE GHARO KI PARAMPARA ME SHAMIL HAI. DAINIK JEEWAN ME BHI IN SABHI CHEEJO KO APNANA BAHUT JAROORI HAI. KUCH LOG ISKE KHILAF HAI. VISHAY K ANT ME MAI UNN SABHI KO YAHI KAHUNGA KI YE KISI DHARM KI DEN NAHI YE HAMARE PRAKRITIK JEEWAN KI SANGINI HAI. JO KI HAMRE HI JEEWAN KA EK BHAG HAI . PARAMPARAGAT ROOP SE SANSKARO KA JANM KAHI KISI VESH BHUSHA SE HI HUA HAI JO KI AAJ KI PEEDHI ME BHI SAAF DEKHA JAA SAKTA HAI . AAJ KA YUG SATYATA EK VYAPARIK SANSKAR PAR ADHARIT HAI . AAJ KAL PRTYEK KARY CHAHE VO JO BHI HO USKO SHUBH ASUBH KI DRISHTI SE NAHI BALKI UNME VYAPARIKARAN KI DRISHTI KO DHOONDHA JAATA HAI . JINKA SHIKAR SAMPOORN VISHWA HO RAHA HAI . YUVA ME SAMPRADYIKTA KA EK ATOOT JOR HAI JIS KARAN DHARMIK KATTARTA BADHTI NAJAR AA RAHI HAI . AUR YAH SABHI ANDH BHAKTI KI DAUD GAON JAISI CHHOTI JAGAHO SE HI SHURU HOTI HAI . JAHA SE INKO BAL DENE KE LIYE KUCH CHAND NETA KI TOLI AUR DHARM KE THEKEDARO KO JAGAH DI JAATI HAI .

# 17. NANI K GHAR

# MAI JAB BHI SOCHTA HOO KI BACHHE SABSE JAADA NANI K GHAR JAANA HI KYUN PASAND KARTE HAI . TO MAN ME EK HI BAAT AATI HAI VO HAI KI SHAYAD KHANA ACHHA HOTA HOGA,YA PHIR LOG ACHHE HOTE HONGE MTLB MAINE KAI TARK LAGAYE LEKIN SAWAL BANA HI RAHA . MUJHE LAGTA HAI KI AKSAR SABHI KO DADI K YAHA SE JYADA PYAR NANI K YAHA MILTA HAI. AISA UNKI MUMMY KI WAJAH SE HOTA HAI. KYOKI NANI APKE MUMMY KI MUMMY HOTI HAI . AUR SBKO PATA HAI KI MAA K ANDAR KITNI MAMTA HOTI HAI. TO HMME NANI K YAHA HMARI MAA KI WAJAH SE ITNA PYAR DULAR DIYA JATA HAI. NAHI TO HMKO KAUN PUCHTA HAI. LEKIN AGAR SACH KAHU TO NANI K YAHA HMM KAFI MAJE ME RAHTE HAI. WAHA HMME RISHTEDAR SAMAJH KR KAM KAAM AUR MHNET KRNI PADTI HAI. AUR KHANE KO ALAG CHEEJE BHI MILTI HAI. JIS WAJAH SE HMM WAHA SUKOON BHARI JINDAGI PASAND KRTE HAI. MAI JAB CHHOTA THA TB MAI APNE NANI SE MILNE K LIYE JATA THA AUR 10-20 DIN KA EK PACKAGE TOOR BOOK KRKE JATA THA . PHLI BAAR MUJHE LAGA KI JAISE YAHA SHASHAN HAI AISE WAHA BHI LEKIN WAHA PR JANE K BAD AANE KA TO MAN BHI NAHI HUA MUJHE . MAI ITNI SEWA DEKHKAR HAIRAN THA . KOI KUCH KHANE KO KHTA, TO KOI KAHI JANE KO KHTA , MAI BHI MAJE SE USKE SATH HO LETA THA JISME MUJHE AARAM MILE . SHAAM KO DADA KI DUKAAN SE FREE ME KHANE K SAMAN LE LETE THE. AUR USKA PAISA KISI K BHI KHATE ME LIKHWA DETE THE. JO BHI AAYE BAS HMME HI PYAR DETA THA. HMM BHI BADE MAJE KI JINDAGI GUJAR RAHE THE. ROJ KUCH NA KUCH TO NAYA HI BANTA THA. GAON ME LOG BHAISH RAKHTE HAI, KYOKI BHAISH ACHHI VYAVSHAYI HOTI HAI JINSE HMME DOODH BHI MILTA HAI AUR UNKE BACHHA HONE PR UNHE BECHKAR ACHHA MUNAFA BHI HO JATA HAI. HMME DUDH AUR MAKHAN ,DAHI BAHUT MILTA THA LEKIN HMM BHI KITNA KHAYE . WAHA SE JAB VIDAI HOTI THI TO HMME MUSHKIL SE ADHA GAON SE 10 SE 20,50 AISE RUPAYE MILTE THE AUR HMKO LENE PADTE THE. AB JAKAR MUJHE MERI SAMAJH ME AAYA KI BACHHE JYADA NANI K YAHA RAHNA KYUN PASAND KRTE HAI. KYOKI UNKO UNKE YAHA SAB KUCH MILTA HAI . JO KI UNHE UNKE APNE GHAR ME NAHI MILTA HAI .

# 18. KHEL KE DIN

# GAON ME AKSAR KRKE KHELA JANE WALA JO SHURWATI KHEL JO HOTA THA VO THA GILLI DANDA,AUR GHUCHHU CENTER, DO KHEL BAHUT PRASIDH THE . GAON ME INHE SABSE JYADA KHELA JATA THA. MAINE APNI LIFE ME KABHI GULLI DANDA NAHI KHELA . AUR ISKE VIPREET MAINE GHUCHHU CENTER TO BAHUT KHELA HAI. KHEL JEEWAN K UTAR AUR CHADHAV KO DARSHATE HAI. KABHI HAR TO KABHI JEET HOTI RAHTI HAI. MAGAR KUCH BHI KAHO BAHUT ANAND THA BACHPAN K KHELO KA . VIDYALYA ME HMM DOST BAHAR MILKR LUNCH KA INTEJAR KARTE THE. TAKI INTERVAL ME HMM KHEL SAKE . ISS CHAKKAR ME KHANA TO SUBAH HI KHA LETE THE. GAON ME BACHHE JYADA KABADI HI KHELA KRTE THE. KAFI DINO BAD CRICKET KA CHALAN AAYA . JISKO PHIR LOGO NE SEEKHA. BAAD ME FOOTBOLL,HOCKEY,VOLLY BOLL,ADI KHELO NE HMARE KHELO ME BHINNATA LA DI. KHO KHO JAISE KHELO KO NAJARANDAJ KERNE KA BHI YAHI EK KARAN HAI. JO KI SAMAY K SATH GAYAB HOTA JAA RAHA HAI. KISI JAMANE ME KHEL KI APNI MAHATWA HOTI THI. KANCH GOLA, GEND GIPPI,SUI DHAGA, CHAPPAL CHOR , LUKA CHUPI, AUR BHI BAHUT PRAKAR K SAM SAMAYIK KHEL HOTE THE. YE RASHTRIYA KHEL TO NAHI HAI LEKIN UNSE BADHKAR HOTE THE. LOGO NE ADHUNIKIKARAN K CHALTE HI INKO BHULA DIYA. LEKIN KAHI NA KAHI AAJ BHI IN SABKO GAON KI YADO NE SAMETA HUA HAI. KHEL HAMARE JEEWAN KA ADHAR HOTE HAI. INKO BHI APNI KAKSHA ME STHAN DENA CHAHIYE. KHELO SE HI HMM BADE HOTE HAI. KRIDA HAMRI URJA KA ADHAR HOTE HAI. CHAHE VE JIS BHI PRAKAR K HO. ISLIYE HMME ADHUNIKIKARAN K CHALTE INKO NA BHULKAR BALKI INKO KHEL JAGAT JAGAH DENI CHAHIYE .

# 19. PRASHASHAN AUR GAON

# BHARAT ME GAON KI ALAG ROOPREKHA HAI. SAMPOORN DRISHYA SE DEKHA JAYE TO SAMAJH AATA HAI KI BHARAT K GAON AUR SAHARO ME KITNA ANTAR HAI. SAHAR GAON SE BHINN AUR VISHESH MANE JAATE HAI KYOKI VE SHAR HAI. AUR GAON KO PARAMPARIK DRISHTI SE DEKHA JATA HAI. JIN GAON KI WAJAH SE NAGARO KA SAUNDARYA HAI. UNHI GAON KO MOOLBHOOT SUVIDHAO SE BHI VANCHIT RAKHA JAATA HAI. MAINE AKSAR KRKE GAON ME DEKHA HAI. KI WAHA PAR AANE JANE K LIYE MARGO KI SUDRIDH VYAVSTHAYE BHI NAHI HAI. KI VYAKTI SUGAMTA SE AA JA SAKE. KAI GAON KA DAM TO WAISE HI GHUT GAYA HAI. KYOKI WAHA SAB KUCH DURDASHA ME HAI. WAHA PR LOG RAHNA BHI NIRARHAK SAMJHTE HAI. GAON BHARAT K LIYE EK VARDAAN SWAROOP HAI . JIS PAR DESH KI NEEV TIKI HAI. WAHA SE DESH KO ANAJ,PED,AUSADHI,JANGLE,PHAL,FOOL,ITYADI MILTE HAI. JO KI DESH KI BADE HISSE KI APPORTI KARTE HAI. SARKARI KAAM KAJ ME GOAN KI GINTI KO SABSE NECHE RAKHA JATA HAI. GAON ME AJ BHI SADHARAN JAROORATE BHI POORI NAHI HO PATI HAI, JISKE LIYE SARKAR AUR PRASHASHAN PRATYEK SAL 3-4 KAROR RUPAYO KA KHARCH KARTI HAI. JABKI GAON ME AAJ BHI MOOLBHOOT SUVIDHAYE JAISE KI SADAK KI BIJLI AUR PAKKI SADAK , SAMUDAYIK BHAWAN,ACHHE SCHOOL,AUR SWASTH KENDRA KI VYAVSTHAO SE VANCHIT KR RAKHA HAI. SARKAR NE GAON KI AUR KOI VISHESH DHYAN NAHI DIYA HAI . AUR SHYAD YAHI KARAN HAI KI ,KAI PRADESH KE GAON ME VYAVSHTHAO KA SAMUCHIT ROOP NAHI DEKHNE KO MILTA HAI. ANAJ KISAN UGATA HAI,KAR AUR MULYA SARKAR TAY KRTI HAI. ARTHAT KI AAP APNE MAN SE APNI HI VASTU KA KRAY AUR VIKRAY NAHI KAR SAKTE HAI. AAJ BHI KAI JAGAHO PR 1947 JAISE HALATO SE JHUJHTE LOG APNA HALAT BAYAN KARTE HAI. AUR ANATATH WAHI LOG PARESHAN HOKER SAHAR KA RUKH KARTE HAI AUR MANG KR KHANE KI VIVASHTA KO DARSHATE HAI. ISLIYE MUJHE APNI SAMAJH SE LAGTA HAI KI AISI SARKAR KA CHAYAN KITNA LABHKARI HO SKTA HAI. JO KI APNE SAMAJ KA HI DHYAN NAHI RAKH SKTI HAI. AUR JUMLE VISHW PATAL PR DETI HAI.JANTA K VISHWAS KA KHANDAN US WAQT HO JATA HAI . JAB YE BADE LOG CHHOTE LOGO KO NAJAR ANDAJ KARNA SHURU KAR DETE HAI . GAON AUR UNKI KALAYE VISHWA PATAL PAR VISHWA DHAROHAR HAI. UNKO BACHAYE NA KI UNKO SATAYE.

# 20

# NISHKARSH

# MAINE APNE UPAR K SABHI VISHAYO ME JO KUCH BHI BATAYA HAI USME ABHI BAHUT KUCH BAAKI THA. LEKIN MAI USKO KITNA BHI KHOLU SAB APKO EK PRAKAR SE SARAL AUR SAMAN HI LAGEGA.LEKIN USME PRATYEK PATH KUCH NA KUCH GAWAHI JAROOR DETA HAI. MERE VICHAR ME MAINE APNE GAON K BITAYE 4-5 SAL KO EKATRIT KIYA HAI LEKIN JAISE PAHLE MAINE US GAON SE SAHAR AANE K BAAD CHHODA THA WAHI AAJ BHI USI DASA ME HAI. USKE HALAT ME KOI SUDHAR NAHI HAI.AUR AISA SIRF MERE GAON KA NAHI HAI AAP KO AISA PRATYEK GAON ME DEKHNE KO MIL JAYEGA . JAHA KA BACHHA KUPOSHIT,PADHAI BHI KUPOSHIT ,AUR TO AUR ANAJ K PITA KAHE JANE WALE KISANO K BACHHO KA BHOJAN BHI AVYAVSTHIT HAI. HMM SAHAR ME RAHTE HAI. HMM SAAL ME EK BAAR GAON GAYE TO HAM APNE KHUSIYO ME VYAST RAHTE HAI. AUR ITNE KAM SAMAY ME HAM PURE GAON KA TO KYA SAHI SE EK GHAR K HALAT NAHI SAMAJH PAYENGE. AAP EK BAAT BATAYE KI AGAR GAON ME AUR USKE ASS PASS KI SAMASYA DOOR HOTI TO KYA KOI GAON KA VYAKTI APNE PARIWAR K SATH NAGARO ME BHATAKNE K LIYE AATA ,NAHI AATA LEKIN WAH VIVASH HOKAR AATA HAI ,ROJAGAR KI TALASH ME ,BHOJAN KI TALASH ME ,ACHHI SIKSHA KI TALASH ME,BHAVISHYA KI TALASH ME, PRIVATE SUVIDHA KA NAAM HAI AUR SARKARI ASUVIDHA KA NAAM HAI. JISKA VRNAN KRNA BEKAR HAI. BHARAT ME BAHUT SUKH HAI. LEKIN UN SUKHO KO BANANE WALA KOI AUR HAI,AUR UNKO BHOGNE WALA KOI AUR HAI. ISS DESH ME AAJ BHI BHARTIYA JAWAN AUR BHARTIYA KISAN KI SAMASYA BANI KI BANI HUI HAI. JO KI BAHUT NINDANIYA AUR CHINTANIYA BAAT HAI. BHARTIYA GAON AUR UNKE LOG RASHTRA KA EK ABHINNA HISSA HAI. UNKE LIYE NAHI TO KAM SE KAM RASHTRA KO TO BACHAYA JAYE . 1947 SE PAHLE GAON KA BAHUT MAHTWA HUA KARTA THA . APKO PATA HOGA KI SABSE JYADA AGAR ANGREJO KO KUCH PASAND AATA THA. TO VO THA GAON KI VADI,HARIYALI,KRISHI,WAHA KA PASHUPALAN,SABHYA NAGAR,WAHA EK JEEWAN HOTA THA . ISLIYE VO APNE AAP KO GAO SE JODTE THE . AUR SHAYAD YAHI KARAN HAI KI BHARAT KO GAON PRADHAN MANA GAYA HAI . PAHLI BAAR BRITISH NE APNA VYAPAR AWADH KALKATTA AUR BANGAL PRANT KE GAON SE HI SHURU KIYA AUR SAFAL BHI RAHA . SHAYAD ANGREJO SHASHAN KRNE SE JYADA GAON KE SATH VYAPAR KARNE ME RUCHI LETE THE . TO AAJ BHI UN GAON KO SANRAKSHAN DENE KA PRAYAS KARNA HAI . AUR YAH KEWAL VYAKTIGAT TAUR TAREEKO SE HI HO SAKTA HAI . BADHTE PRADOOSHAN AUR UNKI BADHALI NE LOGO KO JEENE KE LIYE SANSE NAHI RAKHI HAI .ISLIYE AAJ BHI LOG GAON KI TARAF AUR WAHA PAR APNAI JANE WALI PRATYEK VASTU KI AUR APNA DHYAAN DE RAHE HAI . YAHA EK KAHAWAT BAHUT KHOOB LAGTI HAI KI ,(NA ADHI BACHI NA POORI PAYE AUR LAUT KE BUDHHU GHAR KO AAYE).

# 21 ADBHUT RANG

# GAON KO MAI KHASKAR BUJURGO AUR ADIVASI SABHYATAO KI BANAI HUI EK AISI DHAROHAR MANTA HOO JISKO JYADA SE JYADA SANRAKSHAN DENE KI AWASHYAKTA HAI .PRAYAS RAHE KI WAHA TAK FACTORY AUR MILL JAISI JAHREELI VASTUO KO NA LE JAYA JAYE. MUJHE AISA LAGTA HAI . KI VYAKTI KI UMRA GAO WALE KI TULNA ME KAM HOTI HAI . KYOKI GAON ME APKI SWAS NALI SWATANTRA MAHSOOS KARTI HAI LEKIN SAHAR ME AISA KAHI BHI NAHI HAI . GAON CONNECTION KI BAAT KARU TO MERE MAN ME EK ADBHUT BHARATIY GAON KA NAAM AATA HAI JISKA NAAM HAI MAVLYANG JO KI MEGHALYA ME HAI AUR YE AISIA KA SABSE SWACHH GAON HAI . AUR JIS PLASTIC SE HAM INSANO NE APNI JINDAGI BANAYI HAI . USKO WAHA PAR CHUA TAK NAHI JATA HAI . SAB KUCH LAKDI KA BANA HUA HAI . AUR PRTYEK CHEEJ PAR KAR LAGAYA JATA HAI . PRADOOSHAN KA STAR SHOONYA HI HAI . ISKO UNESCO NE BHI VISHWA VIRASAT KA KHITAB DIYA HUA HAI .

# . AUR AISE KAI GAON HAI JINKI KALPANA ADBHUT HAI. BISHNOI VILLAGE SAFARI,JODHPUR RAJASTHAN ISS GAON ME AAP JANJATIY PARAMPARA KO DEKH SAKTE HAI . AUR CHINKARA JAISE HIRAN BHI MIL SAKTE HAI . AISE KAI GAON HAI JAISE GUNEH JO KI HIMACHAL ME HAI ,UTTARAKHAND ME KALP GAON,SHYAM GAO JORHAT ME HAI ,AUR BHI KAI GAON HAI JINKI KHOOBSOORTI DEKH KAR EK HI SWAR NIKALTA HAI MUKH SE,ADBHUT ADBHUT. KABHI VICHAR KARE TO PATE HAI KI KYA PAHLE JEEWAN NAHI THA,AKHIR GAON ME DAWAI NAHI THI,VAIDYA NAHI THE,LEKIN IN SABKE ULTA GAON ME YAH SAB CHEEJE PAHLE SE UPLABDH HOTI THI. AAJ JO BADE NAGAR JO SABHYATA KO KHODA KAR JAMEEN KE ANDAR SE NIKALA JAATA HAI UNKE BAARE ME JAB MAI PADHTA HOO TO MUJHE AHSAAS HOTA HAI KI SATYA YAH HAI KI HAM KAFI PEECHE HAI MANAV SABHYATA ME JISKO HAM APNI BANAYI HUI ADHUNIK MANTE HAI UNKO UNHONE JIYA HAI AUR EK UDAHARAN BHI PESH KIYA HAI . HAMARI JEEWAN SHAILI AUR JEENE KI KALA KAHI DOOR HAI UNKI TULNA ME UNKE BANAYE HUE GAON AUR UNKE DWARA DI HUI KRITIYA BHI BAHUT KAMAL KI HAI . JINKA VARNAN RAMAYAN AUR MAHABHARAT KE KAVYA KHAND ME ARAM SE DEKHNE KO MIL SAKTA HAI .

# MAI JAB BHI KOI PUSHTAK YA KOI CHITRAPAT GAON KE SANDARBH ME DEKHTA HOON,TO MAI GADGAD HO JATA HOON KI KAISE THE VO NAGAR ,VO GAON WHA KE LOG JINME NA KSHAL NA KAPAT AUR NA HI DURBHAV KI BHAVNA THI ,AAJ K SMAY KE BILKUL VIPREET JEEWAN JEENE KI KALA HOTI THI . SAWERA HOTE HI KUCH MAHILAYE PANGHAT KI OR,AUR PURUSH KHET KI OUR HO JATE THE. BUJURG GAU KI GRAS SEWA ME LAG JAATE THE. BALAK NAJDEEK KE VIDYALYA ME KHADIYA AUR EK LAKDI KI PATTI LEKAR JAATA THA . WAHA VIDYADHYAYAN KARTA THA . AAJ KE JAISE ASHLEELTA KA DAUR TAB NAHI HOTA THA . AUR LOGO KA JEEWAN KHUSI SE VYATEET HOTA THA INN MOBILE AUR COMPUTER KE BINA . KITNA BHI KAAM LEKIN CHINTA MUKT DIMAG . AISI KALPNA AB HAM NAHI KAR SAKTE HAI. KADAPI NAHI, HAMNE AAJ KE DAUR KO MODERN KAHKAR JO USKA SAMMAN KIYA HAI BAS USKO CHANE KI JHAD PAR CHADHANE KA KAAM KIYA HAI . AUR KUCH NAHI ,CHARAN SPARSH SWATAH AAKAR KARTE THE . PRATHAM KARYA HOTA THA US SAMAY KA ,US JAMANE ME SUKH SUVIDHA NAHI THI ,TO LOG RAMANUJAM,VYAS,TULSI,KALAM,RAHEEM,RASKHAN,BEERBAL,TENALI,BUDHIMAN MANTRIGAN, BAN GAYE,AUR AAJ SUVIDHA HOTE HUE BHI LOGO NE SIRF MOBILE KA HI CHUNAV KIYA . YE KAISA DAUR HAI . JAHA AJADI KE NAAM PAR MOBILE KHUD PITA DETA HAI LAKAR ,YE KAISI PRAKRITI HAI. GAON KA APNA EK NIYAM THA . JISKI CHHATRA CHHAYA ME SAMPOORNA JEEWAN VYATEET KARNE KA SAUBHAGYA SABKO NAHI MILTA HAI .

# 22 UN DINO ME KABHI

# SAMAY KE VYATEET HONE KE SATH HI NAGAR ME BHI UTHAL PUTHAL HUI AUR JEEWAN KA KRAM VAR UN SAMAY KI DHAROHAR KE SATH HI TOOTNE LAGA THA . LEKIN UNHI JAMANE ME KAI CHARWAHE,AUR ANYA LAGHU UDYOG KE LOGO NE MILKER KAI JHOPADIYO KA SAMOOH BANAYA . AUR DHEERE DHEERE HI UNKO EK GAON KA SAMOOH KAHA GAYA . YA KASBA,KSHETRA,JILE,ISS TAREEKE SE HI GHOSIT KIYA GAYA . 1947 SE PAHLE BHI LOG GAON KI OR HI RAHTE HAI . AUR AAJ BHI WAHI LOG WAHI RAHTE HAI . KYOKI UN JHPADIYO ME RAHNE KA JO CHAV HAI WAH SABKE SAMMUKH NAHI HAI . ISLIYE HI AISA HAI . EK VISHESH BAAT YAH NIKALKAR AATI HAI KI JO LOG UN SAMAY ME KAHI BHI RAHTE THE AUR KUCH BHI KANDMOOL KHA LETE THE . UNHI CHEEJO KE AHSAAS KE LIYE AAJ LOG BHARI RAKAM CHUKATE HAI TAKI UNKA SUKHAD ANAND LE SAKE . JAISI JINDAGI AAP AUR HAM MALDIV KE SMANDAR KINARE BITANA CHAHTE HAI . USI TARAH KI JINDAGI HAM ABHI BHI BANA SAKTE HAI . LEKIN JAROORAT HAI ABHI US TARAH KE ADAT KI . US TARAH KE FOCUS KI JISKO HAM AB PA NAHI SAKTE HAI .

# 1947 KE DAUR KE VO DIN JAB HAMARE DESH KO AJAD KARANE KI EK TAGDI HOD LAGI HUI THI JIS KARAN GAON WALO KO KAI YATNA BHI JHELNI PADI . AUR APNE SAMAJ AUR GAON KO BACHANE KE LIYE UNHONE APNI JAAN LAGA DI . US SAMAY KE DRISHYA KI BAAT KARU TO AKSAR ITIHASS KAHTA AAYA HAI KI PRTYEK OR KHUSIYA THI LOG ACHHA JEEWAN YAPAN KIYA KARTE THE PARANTU USS ITIHAAS KE PEECHE BHI EK ITIHAS CHHUPA HUA HAI JISKO JANNE KI KAMNA HAM KABHI NAHI KARTE HAI . USKI STHITI KUCH ISS PRAKAR KI THI KI GAON KO BACHANE KE LIYE LOG LAD PADTE THE. AUR PED KO KATNE SE,STREE HARAN,GALAT VYAVSAY HOTE THE GAON KI SAMSYA UN DINO SAHAR KI SAMSYA SE BHI BADTAR HUA KARTI THI . YAH EK CHHIPA HUA PARDA HAI ISS ITIHAS KA, TO VICHAR KARE KI UN DINO KE HALAT JYADA SAHI NAHI THE AUR LOG AAJ KI HI TARAH HO GAYE THE ANGREJO KI GULAMI KARTE KARTE . BAAKI AAJ SE PARYAVARAN KE TAUR PAR TULNA KI JAYE TO KAAFI KUCH ACHHA BHI THA . VATAVARAN BAHUT UTTAM THA,LOG KE VICHAR SUDHH THE,AUR GALAT ACHARAN SE DOOR RAHTE THE .

# GAON ME CHHOTI CHHOTI THELIYA ,BAILGADI KA MUKHYA PRAYOG HOTA THA MAL DHONE KA AUR CYCLE KO HI SADHAN KA SHROT MANA JAATA THA. NAL KI JAGAH KUE KA PRAYOG HOTA THA . MATKE JAISA FREEZE AUR PURWAI JAISA COOLER AAJ KAHA DEKHNE KO MILTA HAI . SAN 47 ME GAON KI AUR SAHARO KI PARISHTHITI DONO EK HAD TAK SAMAN HUA KARTI THI . JEEWAN KI GADI SAMBHAVTAH PATRI PAR TO NAHI THI LEKIN JAMANE KE ANUSAR BAHUT UTTAM THI . SAANS KE LIYE VAYU AUR BHOJAN,ACHHA PARYAVARAN,AUR DO WAQT YA PAL BAS YAHI UNKE GAON KE JEEWAN KA ADHAR HUA KARTA THA , AUR SHAYAD YAHI EK MATRA JEEWANI BHI HUA KARTI THI .

# 23. ANTAR

# MAI KAI BAAR AKELE BAITH KAR VICHAAR KARTA HOON KI KITNA ANTAR AAJ SE 10 SAAL PAHLE AUR AAJ KE BHEETAR ME . SAMAJ KA HISSA SHAYAD KAHI DDOR CHHUT CHUKA HAI JO KI AAJ SE 10 SAL PAHLE HUA KARTA THA . PAHLE AUR AB ME ME BAHUT ANTAR HAI . PAHLE MUJHE NOKIA AUR TATA KA KEYPAD WALA PHONE DEKHA KARTA THA .TO MUJHE BADI KHUSI HOTI THI LEKIN AB AGAR AAPLE BHI EK DIN CHALAU TO ANAND KAHA HAI KUCH PATA NAHI HAI . GAON ME JAB KISI KI SHADI HOTI THI TO MUJHE UTNI PRASANNTA VIVAH KI NAHI THI JITNI SHOR GUL AUR GADIYO,KAPDO KE AANE KI HOTI THI . PRTYEK VASTU ME EK APNE PAN KA EHSAAS HUA KARTA THA . PARANTU SAMAY NE KARWAT LI AUR SAB BADAL DIYA . TYRE KA KHEL MIL JAYE TO KHUSI, BAGIYA KE AAM MILE TO KHUSI, THODA VISHRAM MILE TO KHUSI, DIN BHAR KI MAHNAT KE BAAD KHUD KO SHABASI DETE THE, KAHTE WAH AAJ TUNE AUR TERE BAILO NE ITNA KAAM KIA . KYA KHOOBSOORTI THI . TAB VO DOPAHRI BHI BAHUT ACHHI LAGTI THI . JAB SHAAM KO KISI KE YAHA DAWAT ME JANA HOTA THI . TAB VO BARAT BHI BAHUT ACHHI LAGTI THI,JAB DO DO DIN WAHA RAHNA HOTA THA . SMAY ME ITNA BADLAV KA KARAN KEWAL TECHNOLOGY HI HAI JISNE SMAY KO MAJBOOR KIYA . SAB KUCH BADAL DIYA , NANA NANI KA GHAR KI YAAD, REDI KI JALEBI KA SWAD, KHETO ME GOBAR KI KHAAD, AAMA KI YAD SAB KUCH BADAL DIYA . JIS PHONE KE NETWORK JANE PAR USKO TOWER PAKDATE THE . AAJ AISA KUCH NAHI HAI,KHAT KI JAGAH LELI,PREM KI JAGAH AFFAIRS NE LELI, PAHLE JEEWAN KA ANAND THA,AUR AB JEEWAN VYATEET HO RAHA HAI BAS ITNA ANTAR HAI. SANCHAR TANTRA NE TO PURI DUNIYA HI BADAL DALI . JO BACHHA KUCH SAMAY PAHLE YE NAHI JANTA THA KI KHATA NAAM KI CHEEJ KYA HAI ,JISKO GULLAK KE PAISO KI HI JANKARI THI . VO AAJ BANK BALANCE KI BAAT KARTA HAI . MAI NAHI KAHTA HOON KI JANKARI NA HO LEKIN JANKARI TAK HI WAH SEEMIT HO YAH SUNISCHIT KIYA JAYE KYOKI VIDYA AUR DHAN DONO KI JANKARI AGAR BACHPAN SE HI RAKHI JAYEGI TO VIDYA KABHI NAHI RAHEGI AUR JAHA VIDYA NAHI RAHEGI WAHA DHAN BHI JAADA DER NAHI RUKEGA . ANTAR YE HAI KI PAHLE BACHHE GALI SHABD KO GALI MANTE THE,AAJ BACHHE ISS PRATIYOGITA KI HOD ME GALI KO CHHODO UNKI GAHRAI TAK BHI JAA PAHUCHA HAI . KITNI NINADNIYA BAAT HAI , JISKA ADAR HOTA THA USKO RAUNDA JAATA HAI , MAI JAB BHI JAADA JID KARTA THA . TO MUJHE BAHLANE KE LIYE GHAR PAR CHEENI KI POODI BHAR KAR BANAYI JAATI AUR WAHI MUJHE DI JAATI THI AUR MAI KHUS BHI HO JAATA THA LEKIN AAJ KA BACHHA US POODI KA SWAD HI NAHI JANTA HAI . EK DAUR THA JAB LOG AUDIO NEWS SUNTE THE AUR BAS CHARCHA KARTE THE AUR JYADA KUCH USME KHEECHA TANI BHI NAHI HOTI THI . LEKIN AAJ LOKTANTRA KE CHAUTHE STAMBH NE APNA STAMBH HILA DALA HAI , AUR MUJHE PRATEET HOTA HAI KI MEDIA NE INSANIYAT KO BIGADNE ME BAHUT HATH KHELE HAI . AAJ KE RAVAN KI BAAT SATYA HAI LEKIN JIS RAVAN NE DEVI KO CHUA TAK NAHI JIS RAVAN KE SATH MANDODRI NE SAT PHERE LIYE VO AAJ KE RAVAN KI TULNA ME ITNA BURA NAHI THA . AAJ KE RAVAN KO ACHHA BATAKAR AUR TRETA KE RAVAN KO BURA DIKHANE WALI MEDIA NE SABKO EK KATGHARE ME KHADA KIYA HAI . AUR YAHI ISKA SATYA HAI . AUR ANTAR KYA HAI KI JIS PEN KI SYAHI KO DEKH DEKH KAR LIKHA JATA THA . AAJ USKI KADAR HI NAHI HAI . ANTAR BAS ITNA HI HAI KI JIS BLACKBOARD K UPAR LOG ITIHAAS LIKHTE THE AAJ VO SAMMAN NAHI HAI . YE SAB ANTAR DRISHTI KI HI TO BAAT HAI . HAMNE CHARITRA KO CHITRA KI TARAH HI MITAYA TO YAH BHI EK ANTAR HI HAI . AUR BHI KAI ANTAR HAI JINKI KAHANI HAMSE AUR APSE UPAR UTHKAR EK NAYI ROOP REKHA TAIYAR KARTI HAI . JEEWAN KI EK NAYI DAGAR AGAR KABHI KHULE AUR APKO GAON KI CHHATRA CHHAYA ME RAHNE KA SAUBHAGYA MILE TO PHIR GAON KI YAAD KA MAJMA APKE MAN KE UR ANTAR ME MILEGA . AUR YE HI NAV CHETNA KA SANCHAR BHI KAREGA . ANTAR KO BHED BHI KAHA JAA SAKTA HAI JISKI JADE AGAR SATYA HAI TO WAH BUDH SE RAM SE RAHEEM SE KRISHNA SE KAREEM SE AUR UN SABSE HONGI JINKA YASH KA VARNAN SWAYAMBHU BHI NAHI KAR PAATE HAI . PRAYAS HI MANUSHYA KO OJMAYI TEJMAYI AUR BALWAN BANATA HAI . ISS BAAT KO PRAMANIT KARNE KE LIYE KISI BHI ANTAR KI AWASHYAKTA NAHI HAI . ISLIYE KARM KO SUTRADHAR MANKAR APNE LIYE EK NAYA KADAM BADHAO . JISKI PAHCHAAN APKE DHAIRYA AUR SAHAS HO. AUR ISS KRAM KO APNE LAKSHYA TAK PAHUCHANE ME AAP EK NAYE MUKAAM KO CHHUYENGE.

# 24 GAON AUR ANDOLAN

# JARA VICHAR KARE TO YAH PAYENGE KI ITIHAS KE PANNO KI BAATE AUR KHASKAR JO HINDUSTANI ITIHAS HAI WAHA KI JO BHI AITIHASIK BHOOMIKA RAHI HAI . WAH SABHI KISI NA KISI GAON KI HI UPAJ YA DEN HAI . ADIKAL KI BAAT AGAR HO TO PANDAV KO BHI VIRASAT ME GAON MILE . ISISE AISA PRATEET HOTA HAI KI ARYA KE AANE SE BHI PAHLE SE HI GAON KI EK SUDRIDH VYAVSHTHA HUA KARTI THI , GAON KO HRIDAY KAHA JAATA HAI KYOKI MUKHYA ROOP SE EK WAHI AISA STHAAN HAI JAHA PAR PRTYEK VASTU KA AAP ASWADAN KAR SAKTE HAI . ISLIYE GAON SARVOTTAM AUSADHI KI TARAH KAAM KARTA HAI . SAMPOORN VISHAY KO AGAR EK SUTRA ME MILAYA JAYE TO BHI GAON HI SARVPRATHAM HOGA . YAH KEWAL EK GAON HI NAHI APITU EK ANDOLANO KA GARH HAI . 1857 SE LEKAR AUR 1950 TAK JITNE BHI KRANTI AUR KRANTIKARI SAUGAAT HINDUSTAAN KO MILI WAH SABHI GAON KI HI DEN HAI . LAL BAL PAL,BHAGAT,RAJGURU AUR SUKHDEV ,KRANTI KE JANAK MANGAL PANDEY AUR BHI KAI ANYA MAHAN KRANTIKARI JO KI DESH KE UPAR UNHI GAON KI BADOLAT SAMRPIT HO GAYE AAJ USS GAON KI BHUMIKA KO KITNA MAN HOGA . ANDOLAN KI JAD AAJ BHI KABHI DEKHIYE TO GAON AUR GAON KE LOGO SE HI HOTI HAI . TO EK PRAKAR SE YAH EK PAIDAN HAI JAHA SE KISI KRANTI KI SHURWAAT HOTI HAI . AUR JAHA SE EK NAYI VICHARDHARA KO UPAJ MILTI HAI. BHARITYA PARIVESH ME NAGARO KA SAUNDARYIKARAN GAON KE SAUNDARYI KARAN SE JYADA ACHHA NAHI HAI . TO YAH BHI EK PRAKAR SE GAO KE SAMMAN KO BADHAVA DENE KI BAAT HAI . ISLIYE HI GAON SARVOPAARI HAI . BHARITYA SWANTRATA KI ATI MAHATVAPOORNA TITHIYA JO KI SABHI KISI NA KISI GAON KI HI DEN HAI . ISLIYE GAON KO DESH KI PRATHAM SAMPAATTI MANANA ATI AVASHYAK HO JATA HAI . ANDOLAN KI EK KHAAS BAAT HOTI THI JIS KARAN SE UNKO GAON KI TARAF HI HOOL DI JATI THI . KYOKI GAON KE LOGO KO SADAIV SE HI MOOL BAATO KO BHI BADHA CHADHAKAR HI BATAYA JAATA THA . ISS LIYE ANDOLAN KARNA BHI UNKO SIKHAYA GAYA. PARANTU GAON KE LOG BAHUT BAHADUR BHI THE AUR KUSHAL BHI THE JINKI TULNA AAJ BHI ASAMBHAV HI LAGTI HAI . SAHARI LOG APNE AP KO SURAKSHIT RAKHKAR GAON AUR PRAVASIYO KO HI YUDHH ME AUR ANYA SANKATO ME DHAKELA KARTE THE . AUR ISS PRAKAR VE TOOL ME AAG LAGATE AUR ANDOLAN KI SHURUWAAT HOTI THI .

# 25 SHERA AUR DHAURA

# ISS KRAM ME MAINE DO NAAM KO SHAMIL KIYA HAI JINKI PRASTUTI ISS VISHAY ME ATI MAHTVPOORN HAI AUR GRAMINO KI BHASHA ME UNKE LIYE UNKE DO JODI PHATE LATTE HI BAHUT KIMATI HAI . ISS PRAKAR SE HI MAI BHI JANWARO KO PYAR KIYA KARTA THA . WAFADAR JANWAR KOI BHI HO VO PHIR APKE LIYE KUCH BHI KARNE KO TAIYAAR RAHEGA . SHERA AUR DHAURA DONO KO KHET BAHUT PASAND THA KYOKI MAINE UNKO JITNI BHI BAAR DEKHA ADHIKTAM SAMAY ME VO MUJHE KHET ME HI MILTE THE . SWABHAV ME HI SHARARAT HOTI THI . DONO MAUKA PAATE HI LAD LIYA KARTE THE . LEKIN GHAR KI SHAAN THE . YU KAHU KI KHETI KA SARA KAAM VO KARTE THE . USS SAMAY GAON TRACTOR CHHODO LOGO KE YAHA BAIL HONA BADI BAAT HOTI THI . AUR YAH BAAT SHOBHA BHI BADHATI THI . BAILGADI KI SAWARI KARNA BHI KAFI HAD TAK EK SUKHAD ANUBHAV HI RAHA . EK KALA RANG KA AUR EK GORA RANG KA DONO HI APNI JAGAH PAR THEEK THE . EK BAAR AISA HUA KI MAI SHERA KO ROTI DENE GAYA THA AUR SHERA NE MUJHE HI DHER KAR DIYA . GAON KI EK KHASS BAAT AUR HAI KI VYAKTI JANWARO KE SATH RAHNE KA AADI HO JATA HAI . JIS KARAN UNKA EK MOH BHI BAN JATA HAI . HAMARE YAHA EK BHAISH AUR EK GAY BHI THI . PASHU JO HAI EK TARAH SE NIREEV PRANI HAI . KYOKI UNKO KUCH BHI ABHASH NAHI HOTA HAI KI VO KAB AUR KYA KARNE KE LIYE JAA RAHE HAI . JAISE UNHON MUJHE MAR DIYA JABKI MAI TO UNHE ROTI HI DE RAHA THA . LEKIN KUTTA,BILLI,KHARGOSH,AUR BHI BAHUT SE JANWAR JO KI MOOK HAI UNKI AWAJ AUR UNKA EK DOST KEWAL INSAAN HI HO SAKTA HAI . AUR BAHUT SE PED APNI WAFADARI KA SABOOT DETE HAI ,BAHUT SE JEEV JO AISA KARTE HAI ,LEKIN INSSAN AAJ TAK AISA KARNE ME NAKAM HI RAHA HAI . SHERA AUR DHAURA NAAM UN BAILO KO HAMARE DADA JI SE PADA THA . DIN BHAR KAAM KARTE AUR PHIR UNKO LAKAR PHULWARI ME BANDH DIYA JATA THA , SAMAY KE SATH HI UNKO HAR CHEEJ DI JATI THI . JO BHI JAROORI HOTA THA . SHERA JO THA VO JARA SA SHARARTI AUR DHAURA KAFFI SEEDHA THA . SAMAY KE SATH HI UNKI LAGAN SHAKTI BHI BADH GAYI THI . DONO HI BAHUT KUSHAL THE . GAY JO KI HAME SUBAH SHAAM DOODH DETI THI ,AUR EK BACHHDA JO KI GHAR PAR SHOR MACHAYA KARTA THA . SABKE APNE APNE KHOOTE HOTE THE JAHA PAR UNKO BANDHA JAATA THA . UNKE GOBAR KO EK NISHCHIT STHAAN PAR RAKHA JAATA AUR BAD ME UNSE KHAD MILTI THI . AAJ KA SAMAY BADAL GAYA HAI . LEKIN JAB BHI AUR JISNE BHI INN CHEEJO KO MAHSOS KIYA HAI VO KAFI KHUS KISMAT HAI.

# 

# 26 ANAJ KA DHER

# CHHOTE SE HI MAINE EK CHEEJ DEKHI HAI KI GAON KE LOG ANAJ KE BHNADAR KA KHAJANA BOTE HAI ,ITNA ANN MAINE SACH ME AAJ TAK KISI KONE ME NAHI DEKHA THA . JITNA MUJHE APNE GHAR KI ANAJKHANO ME DEKHNE KO MILA . BHUTTA,GEHU,JWAR,BAJRA,AUR ANYA TARAH KE KAI AUR ANAJ GHAR ME BAHAR PADE RAHTE THE . UNN DINO ME AUR AAJ KE DINO ME EK BAHUT BADA ANTAR HAI . JISKA JEEVIT UDAHARAN TO AB MILNA ASAMBHAV HI HAI . KYOKI BACHAPN ME KHETO SE GHAR AAYE ANAJ ME KHELNE AUR KODD KAD MACHANE KO KHOOB MILTA THA . EK KAMRE ME HI SARE ANAJ KO STORE KAR DIYA JATA THA . AUR HAM USME GHUSKAR ITNA MASTI KARTE THE . BACHPAN KI KOOD FAND NE HAME ITNA BADA KAR DIYA KI AB USSE JYADA KOOD FAND SHURU HO CHUKI HAI . JEEWAN TEJ GATI SE DAUDTA EK PAHIYA NUMA HAI . KABHI USME SUKH KI DHAR AUR PHIR KABHI USME DUKH KE CHIPKAN . PAHLE LOG JINDAGI JEETE THE. PAHLE SAMAY BAHUT JYADA DER TAK RUKTA THA AUR PAHLE SANSKAR BHI APNI JAGAH ADIG RAHA KARTE THE . ISLIYE UN DINO HAM BHI BACHPAN KA KHOOB ANAND LIYA KARTE THE . MAI APNE DADI KE SATH UN DINO KHETO PAR JAYA KARTA THA . KHETO ME KAAM JAADA HONE KE KARAN GHAR KE BADE SADASY ADHIKATAR SAMAY KHETO ME HI VYATEET KIYA KARTE THE . JIS KARAN MAI UNKO KHANA PAHUCHANE JAYA KARTA THA . PARAMPARAGAT KHETI KI TAKNEEK KO LEKAR KAI BAAR PRASHN HOTE HAI LEKIN PARAMPARAGAT KHETI NE DESH KO ANAJ KA EK MUSHT BHANDARAN KSHMTA PRADAN KARNE KA EKMATRA HETU HAI . PARAMPARIK KHETI KO KARNE KA KAFI SULJHA HUA TAREEKA HOTA HAI . MAI JAB KHET KI MEDHI PAR BAITHA JHAPKI LE RAHA HOTA THA TO DADA JI KHETO KO KHOOB NIHARA KARTE THE UNKE LIYE ISHWAR KA EK AMOOLYA VARDAN HOTA THA . MERA ADHIK SAMAY GAON KE BACHHO ME AUR BACHA KUCH KHETO KI PAGDANDIYO KO BAR BAR GINTE HUE HI NIKALTA THA . MAINE KABHI SWARN KI MUDRA AUR DUSRI AMOLAKH VASTUO KA ABHASH NAHI KIYA THA . DADAJI SE POOCHNE PAR PATA CHALTA THA KI YE PHASAL HI ABHOOSHAN HAI . KAUTOOHAL VASH MAINE POOCHA JAISE , VO KAHTE THE KI GEHU DEKHO ANAND GEHU KE RANG ME KYA HAI MAINE BHI KAHA GEHUA AUE SONE JAISA KUCH UNHONE CHAWAL ME BATAO, MAINE KAHA SAFED DOODH KI TARAH JISKE SAMNE CHANDI KA BHI VASH NAHI HAI .

# JHAT UNHONE MERI BAATE SAMETI AUR UNKO PIROTE HUE KAHA KI BAS YAHI ASLI ABHOOSHAN HAI BETA , MAINE BHI SUKHI SWAR PETI PAR JOR DETE HUE KAHA KI JI DADA JI AAP SATYA KAH RAHE HAI . ANAJ SAMAJ KI MOOLBHOOT AWASHYKTA HAI . JISKA KEWAL EK UDDESHYA BHOJAN BANANA HAI . MAUSAM KE ANUSAR HAM SABHI KHETO KE ANAJ KO GHAR LANE KI TAIYAARI KARTE THE . KHET KI DOORI GHAR SE JYADA HOTI THI GHAR SE KISI BHI TARAH KI CHEEJ LANE AUR USKO WAPAS LE JAANE KE BEECH KI SAMBHAVIT DOORI HOTI THI . RASTO ME BANE NAALO AUR NEHAR KI WAJAH SE BHI KAI JAL BHARAV KI SAMSYA UTPANN HO JAYA KARTI THI KINTU ANAJ KO LANA LE JANA BHI AWASHYAK THA KHETO ME ITNA ANAJ HUA KARTA THA JITNA KI BAJAR ME KABHI BHI USKA BHAV NAHI HOTA THA . JIS DIN ANAJ KO WAHA SE GHAR LAANA HOTA THA US DIN SE GHAR KI JIMEEDARI MHILAO KO SAUP DI JATI THI . AUR GHAR KE BADE LOG USKO RAKHANE KE LIYE KHETO ME RAAT GUJARTE THE . MAI DADA AUR CHHOTE CHACHA JI RAAT BHAR JANGALI JANWARO KE BEECH APNI CHARPAI DALE PADE RAHTE THE . LEKIN THAND ME HAMARI PEETH AKAD JAATI THI . KYOKI THANDI ME MAUSAM GAON KE PARYAVARAN KE ANUKOOL HO JATA THA . GARMI KI RAAT DADA JI KAHANIYA SUNAYA KARTE THE LEKIN MAI TARE GINKAR SO JATA THA . AUR SUBAH ANAJ KE DHER KO DEKH KAR KHUSH HUA KARTA THA . MAI JIN MOOLBHOOT CHEEJO KO DEKHKAR AB MUH PHERTA HOON WAHI CHEEJ MUJHKO UN DINO MEETHE MEWE KE JAISE LAGTE THE . DOPHAR TAK GADI KA INTAJAAR KARTE KARTE AKHIRKAAR GADI AA HI JAATI AUR SARA KAAM SHURU HO JATAA THA . THRESAR KE INJAN KI AWAJE KISI DOOR KE MEHMAAN KE JAISE LAGTI JO KI KABHI KABHI AATA HO . INJAN KI GADGADAHAT PURE GAON ME PHAIL JATI THI AUR ISHWAR KA NAAM LEKAR PAHLA GEHU KA BALI KO YANTR ME DAL KAR USME SE DANE NIKALNE KA INTAJAAR KIYA JATA THA. MAI BAS TRACTOR KE UPAR BAITHA RAHTA AUR USKO MAHSOOS KIYA KARTA THA . AUR GHAR JAANE KA INTAJAAR KARTA THA . DHEERE DHEERE DHOOP APNA SAMAAN SAMET KAR CHALNE LAGTI HAI . AUR AB SHAAM KI NARANGI DHALAN DHEERE DHEERE SAB KUCH PARIVARTIT KAR RAHI THI . DADA DADAI AUR MAI ANAJ KE SATH GHAR KI OR CHAL DIYE AAGE AAGE GADI KI RAFTAAR AUR PAGDANDI PAR DHEEMI PAHIYO KI TARAH APNI 11 NO. KI SAWARI . GHAR PAHUCH KAR HAMNE SABHI ANAJ KO EKATHHA EK KAMRE ME DHER LAGA DIYA VO UTNA JYADA THA KI USKI KALPANA MAI APNI KANCHE JAISI AANKHO SE KAISE KARTA . AUR KUCH SAMAY BAAD JAB SABHI KAAM SE NIRVITT HOTE TAB USKO RAAT KE ANDHERE ME SARE ANAJ KO BHUSE KE DHER ME HI DABA DIYA JATA THA . AUR ANAJ KA BHANDARAN BHI HO JATA THA.

# 27

AHSAAS HO GAYA .

MUJHE KUCH DINO SE RAATO KO NEEND NAHI AATI THI KYOKI MAI DIN ME SO JAYA KARTA THA AUR SATH ME ANARGAL BAATE BHI KARTA THA . KATHAL KE PED KE NEECHE MAINE KUCH BERI CHUPAI THI AUR USE WAHI CHHODKAR CHALA AAYA THA JAB MAI RAAT ME SONE K LIYE BISTAR PAR GAYA TO NEEND NAHI AAYI LEKIN WAH BERI KA DHER SAMNE AYA . MAIN JHAT UTHA AUR JAKAR BARAMDE KE KONE ME LAGE DHAN KI PAYARI ME SO GAYA . AGLE DIN KI SUBAH KO MAI UTHKAR WAHI GAYA JAHA VO BER RAKHE THE . MAINE BEASBR HOKER HATH TATOLA TO PATA CHALA KI USME KOI BERI HAI HI NAHI MAI AUR DAR GAYA . KI AKHIR KAR BERI GAYE KAHA . MUJHE ACHANAK RAAT KA AHSSAS HUA KI JO SWAPANN MAINE DEKHA THA . WAH SATYA THA KYA . LEKIN INJAN KE CHALTE HI MAI SUDH BUDH KHOKAR AUR KHET KI PAGDANDI PE JAKAR KHADA AUR AUR NALI KE DWARA KHETO TAK PAHCHNE WALA PAANI USKA INTJAR KARNE LAGA . JAISE HI PANI AAYA TURANT MERA BAL SULABH JAGRIT HUA . AUR MAI WAHI BAITHKAR USME HATH DALKAR PANI KI LAHRO KO ROKNE KA PRAYAS KARNE LAGA . DOOR BAITHE KUCH BAGULE AUR KAOVE EK DUSRE BHOJAN KA DAVA KAR RAHE THE , SADHARAN ROOP SE JAB KHETO ME PANI CHALTA THA TO SABHI PANCHI AKAR APNI PYAS BUJHAYAA KARTE THE MAI INKO DEKHKAR BADA KHUS HOTA THA . MEDHI PAR EK TILCHATTA DEKH MAI WAHA SE BHAG KAR DADA KE PASS AA GAYA . GHUTNO BHAR PANI ME BEEJ CHHIDKTE DADAJI NE BOLA KI WAHA KUCH HUA KYA , MAINE UNCHI AWAJ ME KAHA NAHI DADAJI KUCH BHI TO NAHI , ITNA SUNKAR DADAJI KO TASALLI HUI LEKIN VE FIR BHI MERE PASS AAYE AUR BOLE DADI KAHA HAI , MAINE KAHA KHANA LAANE KE LIYE GHAR GAYI HAI , UNHONE KAHA KI TUM BHI CHALE JAATE , GAYE KYUN NAHI , MAINE KUCH UTTAR NAHI DIYA KYOKI MERA MAN TO BERI ME ATKA HUA THA . SAKUCHATE HUE MAINE DADA JI KO SARI BAATE BATA DI . TAKI MUJHE AUR MERE MAN KO KUCH TASALLI MILE . DADA JI NE BATAYA KI KOI NAHI KUCH AUR BER TODKAR TUMKO DE DUNGA TUM USKO CHHODO , KUCH DER KE LIYE HI SAHI KINTU MAN SANT HUA . FIR MAINE DADAJI KO CHED DIYA AUR HALKE SE PUCHA DADA JI VO DOOR KE JANGAL ME KAUN RAHATA HAI . UNHONE BATAYA KI VO EK KABRISTAN JAHA MUSLIM SAMAJ KO DAFAN KIYA JATA HAI . UNHONE MERI FIRKI LETE HUE KAHA KI SHYAD TUMHARI BER BHI WAHI KHA GAYA . BHOOT,,,

MAINE KAHA KI MAI BHOOT SE NAHI DARTA HOON , MUJHE MAT DARAO LEKIN US DIN GHAR AANE KE BAAD SE BHOOT MERE MAN ME GHAR KAR GAYA . AANE SE PAHLE KHET KE EK KONE MAINE MITTI KE BADE GUMBAD ME KUCH BERI AUR SABJI CHHUPA DIYA TAKI SUBAH USKA PARINAM PATA CHALE . RAAT BHAR KI KAPAKAPI NE SUBAH TAK BIMAR KAR DIYA AGLE DIN MAI KHET KO JAA HI NAHI PAYA KYOKI MAI BEEMAR HO GAYA THA . LEKIN USKE AGLE DIN JAB MAI PAHUCHA TAB BHI VO WAISE HI KHUDA PADA HUA THA . JAISE PAHLE THA . DAR KI SEEMA KA KOI ANT NAHI HOTA HAI YE US DIN PATA CHALA JIS DIN MERA TAPMAN 100 KE PAAR HO GAYA . EK DIN MAI KHET KE PEECHE WALI PAHADI PAR BAITHA HUA THA . ACHANAK DEKHA KI EK SUAR WAHA AATA HAI AUR USS MAND KO KHOD DETA HAI JAHA MAINE BERI CHHUPA RAKHI THI . MAI TURANT KHUSI SE JHOOM UTHA . AISA ISLIYE NAHI KI SUAR NE MERE BERI KHRAB KAR DI . MAI KHUS ISIYE THA KI MERA DAR KHTM HO GAYA AUR MUJHE AHSAAS BHI HO GAYA THA .

28.